Mícheál Ó Coileáin - Wikipedia\n(Adkaset eus Michael Collins)\nGant ar ger Michael Collins e tegouezher amañ. Evit sterioù all ar ger, gwelit Michael Collins (disheñvelout).\nMícheál Seán Ó Coileáin (saozneg: Michael John ("Mick") Collins) a oa bet ganet d'ar 16 a viz Here 1890 ha marvet d'an 22 a viz Eost 1922. Lesanvet e oa The Big Fellow ("ar paotr bras" met komprenet e vez ivez er ger "fellow" un den ezel eus ur vegenn bennak). Collins zo bet emsaver, penn-stourmer iwerzhonat, rener ar servijoù-kuzh evit an IRA, ministr an arc'hantañ eus Republik Iwerzhon, ha penn-komandant arme vroadel Iwerzhon. Lazhet e voe d'an 22 a viz Eost 1922 e-pad Brezel diabarzh Iwerzhon. Holl strolladoù politikel ar vro o deus disklêriet sklaer en doa labouret kalz Collins evit krouidigezh ar stad iwerzhonat hag he dizalc'hiezh. Sellet e vez outañ evel unan eus tadoù Iwerzhon hiziv an deiz hag evel unan eus an dud pouezusañ en istor ar vro.\nMícheál Ó Coileáin e 1921\n2 Emsavadeg Pask\n3 An Dáil kentañ\n4 Maodiern an arc'hantañ\n5 Ar feur-skrid saoz-iwerzhonat\n6 Gouarnamant da c'hortoz\n7 Brezel Sivil\n8 Marv Collins\nMichael John Collins a oa bet ganet e Woodfield, e-kichen Clonakilty, e-barzh Kontelezh Cork e 1890. Lâret e vez gant kalz a istorourien e oa bet ganet Collins d'ar 16 a viz Here met war e vez eo skrivet an 12. Ganet e oa bet en ur familh eus noblañs kozh Bro-Iwerzhon. Er Grennamzer e oa an tiegezh "Muintir Uí Choileáin" aotronez Uí Chonaill e-kichen Limerick. Met evel kalz a dud eus an noblañs e oant bet diberc'hennet ha deuet e oant da vezañ labourerien-douar evel ar re all. E dibenn an XIXvet kantved e teuas a-benn ar familh Coileáin/Collins da vevañ en un doare aesoc'h koulskoude eget ar pep brasañ eus ar beizanted all, gant o ziegezh 118 devezh-arat. Michael Collins e oa an trede mab eus an tiegezh hag an diwezhañ a eizh bugel. E dad, a oa bet ezel eus kevredigezh vroadelour ar Fenians, a varvas pa ne oa Michael nemet c'hwec'h vloaz.\nUr bugel speredek ha prim-kenañ oa Michael. Desavet eo bet e-kreiz ar mennozhioù broadelour: gant e dad ha gant e vestr-skol, Denis Lyons, ezel eus an Irish Republican Brotherhood. Mont a rae ivez da welet ur gov eus ar vro, James Santry, hag a gonte dezhañ istorioù ha mojennoù kozh Bro-Iwerzhon a lezas ur roud don en e spered, gouez dezhañ e-unan. An endro-se a laoskas e spered ar paotr roudoù diziverkus. Goude marv e dad pa oa en e vloaz e lakaas e vamm e anv e kentelioù evit prientiñ arnodennoù da vezañ degemeret e servijoù ar post saoz. Dont a reas a-benn da dapout an arnodenn-se ha, evel kalz tud eus tolead Clonakilty, e yeas da vevañ da Londrez gant e c'hoar. Ne oa nemet pemzek vloaz d'ar c'houlz-se. Tremen a reas dek vloaz e kêr-benn an impalaeriezh saoz. Labourat a reas da gentañ e servijoù arc'hanterezh ar Post, met cheñch patrom a reas meur a wezh da c'houde. Pa oa implijet e Post Londrez e teskas kalz a draoù hag ar skiant-prenet-se a servijas dezhañ diwezhatoc'h pa voe e karg eus an arc'hantañ e gouarnamant Iwerzhon. Buan-kenañ ez eas e darempred gant kevredigezhioù Iwerzhoniz, evel ar Gaelic Athletic Association e lec'h ma teuas da vezañ un atlet hag ur gourenour eus ar c'hentañ, ma n'eo ket ar gwellañ hini eus ar c'helc'hiad. Bep noz ez ae d'ar Gaelic League, e-lec'h ma teske iwerzhoneg, ma kemere kentelioù diwar-benn lennegezh hag istor e vro. E 1909, paeronet gant Sam Maguire, ur republikan protestant eus Dunmanway, e teuas da vezañ ezel eus an I.R.B. Touiñ a reas stourm a-enep gwask ar Saozon en Iwerzhon (diwezhatoc'h e voe unan eus e izili pouezusañ). Met e 1914 e tarzhas ar c'hentañ brezel bed. Divizout a reas an I.R.B. ober e vad eus diaezamantoù Bro-Saoz evit dieubiñ Iwerzhon diouzh ar Saozon. Michael Collins, a oa o labourat evit un embregerezh amerikan, a roas e zilez e 1916 pa glevas e veze prientet taolioù en Iwerzhon hag e Bro-Saoz.\nDisklêriadur Republik Bro-Iwerzhon e pad Emsavadeg Pask e 1916\nMikael O Coileáin a grogas da c'hounit brud e-pad Emsavadeg Pask, e 1916. Un aozer eus ar c'hentañ a oa anezhañ hag ur strategour fin ha speredek-kenañ, ha doujet-kenañ e oa gant izili an IRB, kement ha ken bihan ma oa bet lakaet da guzulier war an arc'hanterezh gant ar c'hont Plunkett. Diwezhatoc'h e teuas da vezañ eil-a-gamp Joseph Plunkett, unan eus aozerien an emsavadeg.\nD'al Lun Fask, pa grogas an emgann e kêr Dulenn, en em gannas Ó Coileáin gant Padraig Pearse ha re all en ti-post. Evel ma oa bet soñjet gant kalz a dud e teuas an emsavadeg da vezañ un dizeur milourel. Stad e oa en ur bern tud o vezañ ma oa bet un emsavadeg da vihanañ rak evito e oa ar pouezusañ. Krediñ a raent ez afe en-dro meizad "aberzh ar gwad" (merzherien an Easter Rising o dije awenet aberzhioù all evit Iwerzhon). Met Ó Coileáin a oa a-enep ar mennozh-se. Fuloret e oa gant ar pezh a wele evel un dibunadeg c'hoariellerien dizampart hag un diouer a aozerezh. Da skouer e oa diboell hervezañ dibab strategel batimantoù evel an ti-post na c'halled ket difenn a-enep an arme saoz na kuitaat ur wech kollet an emgann hag e-lec'h na c'halled ket kennebeut kas pourvezioù-brezel e-doug an emgannoù. Evitañ ne vije ket gounezet ar brezel a-enep Bro-Saoz gant emgannoù klasel, met gant ur brezel diazezet war ar chouanerezh: gant strolladoù soudarded gouest da dagañ buan hag ent-dic'hortoz, ha gouest da dec'hout kuit buan-kenañ en un vro anavezet-mat. Ret e oa degas ar muiañ posupl a golloù diouzh tu an enebour, hag an nebeutañ a c'halled evit an dagerien. Houmañ a oa strategiezh ar "flying columns" a vo implijet ha kaset da benn en un doare efedus tre e-pad ar brezel dizalc'herezh.\nGoude c'hwitadenn an emsavadeg e oa bet harzet Ó Coileáin, evel kalz re all, ha kaset da doull-bac'h Frongoch e Bro-Gembre. Pa oa bet dieubet e oa deuet Ó Coileáin da vezañ unan eus pennoù arouezusañ an emsav nevez, er strollad Sinn Féin. Tamallet e oa bet ouzh ar strolladig politikel-se gant ar Saozon ha kazetennoù Iwerzhon bezañ kiriek eus Emsavadeg Pask (ar pezh na oa ket gwir rak ar Sinn Féin ne save ket a-du gant an emsavadeg-se). Met buan a-walc'h e oa en em silet kalz emsavidi er strollad-se evit kemer ar penn anezhañ hag ober o mad eus ar brud en doa tapet e gaou. E miz Here 1917 e oa deuet Ó Coileáin a-benn, a-drugarez d'e varregezhioù, da vezañ ezel eus strollad seveniñ ar Sinn Féin ha rener an Irish Volunteers (Éamon de Valera e oa prezidant an daou strollad).\nAn Dáil kentañAozañ\nEvel holl uhel izili a-bouez ar Sinn Féin e oa bet dibabet Collins evit kemer perzh e dilennadegoù hollek 1918 a-benn kaout ur sez er parlamant saoz e Londrez. Ha dilennet e oa bet, evel an darn vrasañ eus danvez-kannaded e strollad, da gannad evit rannvro Su-Cork. Koulskoude en doa disklêriet ar strollad ar Sinn Féin ne'z afent ket da sezañ da Westminster, met e chomfent en Iwerzhon evit ober o labour dileuridi e Dulenn a-benn krouiñ eno ur gwir barlamant Iwerzhon. Ar parlamant-se, anvet Dáil Éireann (ar pezh a dalv "Bodad Iwerzhon"), en em vodas er Mansion House e Dulenn e miz Genver 1919. De Valera hag ar peurrest eus ar bodad a oa bet harzet gant ar Saozon da-geñver an dra-se. Collins a oa deuet a-benn da c'houzout ar pezh en em gavfe a-drugarez d'e spierien ha da gemenn an dra da izili ar bodad. Met de Valera a lâras ober van nompas gouzout ar pezh en em gave, peogwir, hervezañ e vefe bet tu da sevel ur sapre oberenn propaganda gant an harzadennoù-mañ. A-walc'h e oa gant un nebeud tud evit ober al labour-se er mediaoù. Dre ma oa ezvezant de Valera ezvezant e oa bet dilennet Cathal Brugha da "Príomh Aire" (troet ger-ha-ger: kentañ ministr, met alies a-walc'h e veze troet "Prezidant an Dáil Éireann"), met erlec'hiet gant de Valera pa dec'has kuit eus toull-bac'h Lincoln gant sikour Collins e miz Ebrel 1919.\nCollins a gemere amzer evit bezañ sekretour ar gevredigezh skoazell evit familhoù ar brizonidi iwerzhonat. Kregiñ a reas da lakaat e plas un dreist-servij a gelaouennoù evit aozañ taolioù ha bezañ kemennet eus an argadoù saoz. Michael Collins a anaveze tud e-barzh pep renk sokial eus ar gevredigezh: tud an Ti-Post, blenierien taksi pe fiakr, gwerzherien kazetennoù, paotred ostaleri, hag anaout a rae betek an archerien hag an diwallerien toull-bac'h. Mick oa un den eus ar bobl hag a ouie komz d'ar bobl hag e veze azeulet ganto ha leal e oant da Gollins. Hag eñ a drugareke an dud eus o fiziañs en ur vezañ leal d'e dro. Bep gwech ma veze goulennet un draig digantañ e rae e seizh gwellañ evit ma vefe diskoulmet ar gudenn. Met arabat krediñ e rae se peogwir e oa evit enoriñ un dle bennak, met peogwir e oa Collin un arallgarour eus ar c'hentañ troc'h. Kas a rae tammigoù eus e amzer brizius da vont da reiñ sigaretennoù pe boued en un doare kuzh d'ar brizonidi, gant ur ger kalonekaus staget war ar boest. "Ne c'heller ket ijinañ holl berzhioù mat an den-mañ," a veze lâret gant an dud en-dro dezhañ.\nE 1919 en doa Collins kalz a gargoù: E-pad an hañv eo bet dilennet da brezidant an IRB, e miz Gwengolo da rener servijoù-kuzh an Irish Republican Army hag ar Volunteers bet kenstaget ouzh an IRA. Ar brezel dizalc'hidigezh a grogas pa oa digoret an Dáil kentañ ha pa oa lazhet daou archer gant an IRA e Sloheadbeg, e kontelezh Tipperary (lazhet int bet goude urzhioù pennoù an arme).\nMaodiern an arc'hantañAozañ\nE 1919, Collins, mil garget dija, a resevas un titl hag ul labour nevez: anvet eo bet gant de Valera da vaodiern an arc'hantañ. Evel-just, en ur prantad ken drouk ha ken feulz hag hini ar brezel dizalc'hidigezh, pep ministr a c'helle bezañ harzet pe lazhet gant ar Saozon (an arme, ar Black and Tans pe an Auxiliaries,...). Setu perak n'o doa an darn vrasañ eus ar vinistred n'o doa a wir vezañs nemet en ur renk melestradurel war un tamm paper. Ne oant nemet un den pe zaou o labourat kuzhet en ur burev teñval.\nMet Collins eñ, a reas ul labour ramzel evit ar republik. A-benn kavout arc'hant evit republik Bro-Iwerzhon e krouas un amprest etrevroadel diazezet war ur sistem a gredoù pe a yalc'hadoù. Brud Collins hag e amprest a oa ken ledet dre ar bed a-bezh ken e lakaas Lenin, klevet gantañ kaoz eus se, amprestiñ arc'hant digantañ. Ur c'hannad rusian a oa bet kaset da vro-Iwerzhon evit eskemm arc'hant a-enep bravigoù roueel hag ur gurunenn (an teñzor-se a oa bet disoñjet gant tout an dud betek ma oa bet adkavet e Dulenn er bloavezhioù 1930).\nPa reer ur bilañs, al labour hag e efedoù lakaet e plas gant Michael Collins oa ramzel. Krouiñ a reas ur skouardron ispisial a zrouklazherien anvet The Twelve Apostles (An Daouzek Abostol), a-benn lazhañ an obererien hag ar pennoù saoz. Rankout a reas ivez ober war-dro ha kempenn an amprest broadel, ober war-dro gouarnamant de Valera pa veze o veajiñ er Stadoù-Unanet pe en ur vro estren hag aozañ an eskemmadegoù armoù. Collins a zo deuet da vezañ den-meur.\nCollins ha Richard Mulcahy a oa an daou obererien hag aozerien a bouez eus an Irish Republican Army, ha ren a raent taolioù ar strolladoù guerrilla. Gwelet e vez alies kennañ Collins evel an aozerien meur eus "flying columns" (strolladoù hag a dage ar Saozon dre souez hag a oa gouest da dec'hout kuit buan-tre en un endro anavezet: un nebeud kolloù evit kalz a freuz eus tu an enebour e-pad ar brezel dizalc'hidigezh renet gant an IRA, met lâret eo eñ en doa graet se e -nan a zo faos. Ur giriegezh hag ur pouez bras-kenañ en doa en aozadur-se, met an eilaozerien oa Dick McKee, a voe lazhet diwezhatoc'h gant ar Saozon e-pad Bloody Sunday 1920. Ouzhpenn da se, ul lodenn vat eus taolioù an IRA a oa aozet gant pennoù rannvroel, gant strategiezhioù prientet ha prederiet gant Collins pe Mulcahy.\nE 1920, pa oa Collins nemet 30 vloaz, e oa prest ar Saozon da reiñ ur garedojn a 10 000£ (ar pezh oa kalz er mare-hont) evit an neb a bakfe hag a zegasfe Michael Collins d'ar Saozon, pe a sikourfe d'e dapout pe d'e lazhañ. E vrud oa ken bras ma oa bet lesanvet "The Big Fella"/"The Big Fellow". Met memes gant ur priz ken bras lakaet war e benn e kendalc'he da vont ha da zont e Dulenn hag er vro a-bezh hep na vije paket pe nec'het gant ur gudenn bennak. Ha memes pa veze kavet gant ar Saozon e kave atav un doare d'en em zifretañ. Tu a vefe da skrivañ ul levr bras nemet gant an istorioù a veze kontet diwar e benn. Da skouer, un deiz ma oa oa o tebriñ gant ur mignon e kreiz-kêr: ur wech erruet e-kreiz ar pred, daou ofiser Black and Tans a erruas e-barzh an ostaleri. Ha Collins ne gav ket gwelloc'h d'ober eget mont da zebriñ ganto. Hag evel-just diwar-benn petra e komzjont, diwar-benn Michael Collins. Ha kregiñ a reas da c'houlenn diganto petra a ouzent diwar-benn ar paotr, m'o doa kavet un dra bennak evit e bakout, hag all, hag all… Collins a yeas kuit diouzh o zaol, o leuskel ar Saozon plijet kenañ gantañ, ha pa 'mañ o vont, e lavar dezho "Me eo Michael Collins". An daou ofiser n'o doa bet nemet an amzer d'en em rentañ kont en doa kemeret o armoù diganto e-pad ar pred ha klevout a reont Collins o c'hoarzhin e-barzh ar straed… Se 'zo nemet ur skouer eus an istorioù a veze kontet (gwirion pe vojennel) diwar-benn Collins. An dra-se a reas kalz da vrud ha skeudenn an haroz dibakus Michael Collins, "The Big Fella" o kavout atav un doare da c'hoarzhin pe d'ober goap ouzh an dañjer. Met a-benn ar fin eo dreist-holl ar Saozon hag ar mediaoù iwerzhonat hag o deus graet bruderezh da Vichael Collins, rak eñ ne gonte ket e droioù-kaer d'ar re all gwech ebet, n'en doa ket c'hoant da vezañ brudet pe anavezet.\nE-touez pennoù ar stourm broadel e oa kalz a dud a zeuas da vezañ kevezerien ma n'eo ket enebourien: Cathal Brugha, ministr an difenn hag a oa deuet da vezañ amguzhet ma n'eo ket distroadet gant Collins (rak sañset e oa ret da Gollins bezañ nemet ministr an arc'hantañ met eñ oa kalz barrekoc'h war an traoù milourel ha strategiel eget Brugha), hag Eamon de Valera, prezidant an Dáil Éireann hag a glaske pellaat Michael Collins diouzh ar vro en ur gas anezhañ d'ar Stadoù-Unanet met Collins a nac'has bepred.\nGoude ur prantad amzer kalet kenañ evit ar Saozon, e-lec'h m'o doa kollet mestroni Bro-Iwerzhon, hag goude kalz a dud avrv eus an daou du, e kendalc'he an Iwerzhoniz ida stourm kousto pe gousto. Hag a-greiz-holl, en ur mare dic'hortoz penn-da-benn, pa oa erruet ar stourm en e boent kaletañ evit an emsaverien (marteze ne vefe ket bet tu dezho da genderc'hel kalz pelloc'h), e c'houlenne ar Saozonun arsav-brezel. Michael Collins hag holl obererien ar frankiz iwerzhonat a oa deuet a-benn da gaout ar maout war ar brasañ impalaeriezh a oa er bed a-bezh. Ha Collins e oa ar brasañ oberer eus an trec'h-mañ.\nAozet eo bet un emvod etre ar gouarnamant saoz ha pennoù gouarnamant, dianzavet bepred, iwerzhonat. Ne oa stad ebet, war-bouez an URSS hag en doa ezhomm arc'hant, hag a anzavas republik Bro-Iwerzhon. De Valera evit bezañ war ar memes renk hag ar roue George V en em uhelaas d'ar renk a brezidant ar republik. Envel a reas ur strollad kannaded. En e benn: Arthur Griffith, gant Michael Collins e-touez ar gannaded. Collins a asantas mont met krediñ a rae gantañ e vefe de Valera e-barzh ar strollad, mont a reas memestra da Londrez.\nAr feur-skrid saoz-iwerzhonatAozañ\nAn dileuriadur iwerzhonat - Arthur Griffith (en e benn), Robert Barton, Michael Collins ha gant Robert Erskine Childers evel sekretour an dileuriadur - a erruas en 22 plasenn Hans e Knightsbridge d'an 11 a viz Here 1921. Ha chom a rejont el lec'h-mañ betek fin ar c'henvreutaerezh, da lâret eo, e miz Kerzu. En dibenn ec'h errujont d'ur feur-skrid sinet d'ar 6 a viz Kerzu 1921, ur feur-skrid hag a warante krouidigezh hag anzavadur ar stad iwerzhonat anvet "Irish Free State" (troet ger ha ger eus al lavarenn iwerzhoneg "Saorstát Éireann"). Ur feur-skrid diaes da lonkañ evit an Iwerzhoniz, ha diaes e voe da lakaat da dremen en Iwerzhon. Pa sinas an diell e klemmas ar c'hentañ ministr saoz, Lloyd George, peogwir e lakae e zazont politkel en arvar. Collins a respontas dezhañ: "Ha me, en ur sinañ se, on un den marv" (ar pezh a zeuas da vezañ gwir eizh miz diwezhatoc'h).\nAn emglev a roas tu d'an dud eus Norzhiwerzhon (protestanted evit ar pep brasañ) da guitaat ar republik nevez (ar pezh a rejont diouzhtu). Ma tlee an dra-se c'hoarvezet e vefe bet ret krouiñ ur bodad e karg da dermeniñ harzoù nevez Bro-Iwerzhon. Michael Collins en doa c'hoant dre se da strishaat ar muiañ posupl an tachennoù disrann (da lâret eo Norzhiwerzhon) evit gwanaat anezho ar muiañ posupl war an dachenn ekonomikel. Rak bihan-kenañ e oa an tachennoù el lec'h ma oa kalz a dud eus ar strolladoù "unionist". Da-heul e vije bet aesoc'h adunaniñ ar vro evit gwir. Rak d'ar mare-hont e oa darn eus ar brotestanted ha na oant ket a-enep ar fed bezañ e-barzh ar republik.\nAr stad iwerzhonat nevez en oa ur statud a zominion, gant ur mekanik parlamantel daouduek, ar galloud seveniñ gant ar roue met lakaet e pleustr gant ur gouarnamant iwerzhonat dilennet gant an Dáil Éireann (troet "Chamber of Deputies"). Ar stad iwerzhonat en doa droed da gaout ur sistem lezioù-barn dizalc'h diouzh ar galloud saoz.\nAr republikaned kalet o doa gwelet se evel ur gwallhentadur, gant ar republik erlec'hiet gant un dominion ezel eus an impalaeriezh saoz, hag an "Oath of Allegiance"/"Touadenn a lealded" d'ar roue. Met ne oa ket un douadenn graet d'ar roue met d'ar stad iwerzhonat, gant un douadenn dieeun d'ar roue, met se a oa arouezel penn-da-benn.\nAdalek an emglev en em zisrannas ar Sinn Féin, hag an Dáil a dabutas e pad dek devezh a-raok asentiñ d'ar feur-skrid dre ur votadeg: 64 evit ha 57 a-enep. Tud evel de Valera a nac'he dilezel ar stourm a-enep ar Saozon, peogwir, hervezañ, m'o doa pleget dirak an iwerzhoniz eo peogwir ne oant ket gouest da genderc'hel ar stourm. De Valera a lâras d'ar bodad e-pad an tabutoù: "The country is there for the taking: take it!" (Ar vro a zo amañ evit ma vefe tapet: pakit-hi). Met Michael Collins hag a oa evit ma vefe paouezet ar brezel hag evit un adsavidigezh eus ar vro, a respontas dezhañ: "The nation is there for the making: make it!" (Ar vroad a zo amañ evit ma vefe savet: savit-hi!". Aze e c'heller gwelet sklaer ne oa ket eus Michael Collins nemet un nerzh distrujañ pe brezeliñ, met ivez un nerzh a grouidigezh. Marteze eo peogwir n'o doa ket e gevezerien un natur a saverien broadoù en em guzhent er brezel, al lec'h ma en em santen er surentez. Pa glaske enebourien an emglev pismigañ war ar feur-skrid e lâras Collins: "Is the country never to get a chance?" (Daoust hag en ur mare bennak e c'hallo hor bro kaout he chañs?). E pad an tabutoù e voe taget Collins gant Cathal Brugha a lâre ne oa ket reizh e vefe lesanvet gant ar c'hazetennoù: "The man who won the war" (An den hag a c'hounezas ar brezel) peogwir ne oa ket eñ da vezañ e karg eus an arme ha ne oa ket an den en doa ar muiañ a skiant-prenet war ar brezel. Met ar wirionez oa roet gant e lesanv: a-drugarez da Gollins eo e oa bet trec'h an IRA. Collins a huñvree en un Iwerzhon hag a zilezfe he stultennoù evit lakaat he rambreoù da vevañ.\nDe Valera en em lakaas e penn an tu enep-feur-skrid hag a nac'has pep dilezadur bennak. Enebourien de Valera a damallas dezhañ ober rebechoù met de Valera a ouie mat ne oa ket posupl krouiñ ur republik gant divizoù etre-gouarnamantoù ken berr. Tud 'zo a lâre en doa kaset Collins d'ober ar gwall labour ha da vezañ e karg eus ar samm da zegas un emglev a vije gwelet ken fall, ha se e plas de Valera, evit ma vije posupl dezhañ gounit muioc'h a vrud en Iwerzhon.\nGouarnamant da c'hortozAozañ\nGant bonreizh an Dáil lakaet e pleustr e 1919 e oa atav eus bezañs an Dáil Éireann. De Valera a roas e zilez eus e garg prezidant met klask a reas e adtapout dre zilennadegoù en ur ziazazañ e brogramm war ar pal skarzhañ ar feur-skrid. Met Arthur Griffith a drec'has de Valera hag a bakas ar garg (Griffith a gemeras an titl "President of Dáil Éireann" kentoc'h eget hini c'hwezet de Valera "President of the Republic"). En desped d'an emglev n'en doa ar gouarnamant-mañ statud ofisiel ebet ha ne oa ket anavezet el lezennoù bonreizhel saoz. Setu ma c'hellas un eil gouarnamant enep-emglev en em stummañ.\nAr gouarnamant da c'hortoz a oa bet aozet dindan aotrouniezh Collins hag a deuas da vezañ "President of the Provisional Government" (da lâret eo kentañ ministr). Chom a reas e karg eus an arc'hantañ er velestradurezh republikan. Met an doare ma'z ae en-dro an traoù er velestradurezh-mañ oa luziet kenañ. En un doare ofisiel e oa kentañ ministr dindan aotroniezh ar gurunenn saoz. Hag evit bezañ staliet da vat e oa ret dezhañ mont e darempred gant al Lord Lieutenant of Ireland, ar beskont Fitzalan (e penn ar velestradurezh saoz e Iwerzhon). A-benn en ober ha heuliañ politikerezh ar republikaned e kejas Collins gant Fitzalan evit goulenn daskoridigezh kastell Dulenn (adroet kentoc'h e stumm ur seurt lid), kreiz ar galloud saoz en Iwerzhon. Collins a erruas gant seizh munut dale el lidoù, ha Fizalan a rebechas an dale-se outañ. Collins a respontas dezhañ: "You had to wait seven minutes but we had to wait seven hundred years!" (Ranket ho peus gortoz seizh munut met ni hon eus ranket gortoz seizh kantved!).\nAn emglev a zisranne an dud en Iwerzhon. Da gentañ tout e oa chalet Éamon de Valera, prezidant ar republik iwerzhonat e vije bet sinet an emglev gant Collins hep kaout e asant e ministrerezh. Da c'houde, danvez ar feur-skrid oa en arvar ha gwallgaset. De Valera ha kalz a dud eus ar gouarnamant a enebe ouzh ar fed ne oa Iwerzhon nemet un dominion, hag ar fed ma oa ret touiñ ul lealded bennak d'an impalaeriezh saoz. Hag un dra kaset alies e tabutoù ar bodad broadel oa kudenn eus ar bezañs eus ar Royal Navy saoz e-barzh portoù Su-Iwerzhon (roll ar porzhioù oa bet rakwelet gant ar Saozon). An traoù-se a lakae en arvar chañsoù Iwerzhon d'en em ziorren war-zu ar broioù estren, un taol lakaet e plas gant ar Saozon. Memes ma oa bet votet an emglev (64 mouezh a-enep 57) e oa ul lodenn vras eus an Iwerzhoniz, ha dreist-holl eus an IRA, a-enep ar feur-skrid. An elfenn-se a zigore an amzer dazont war brezel sivil.\nIstor disrann Iwerzhon an norzh diouzh ar peurrest eus Iwerzhon ne oa ket ken breutaet ha se. Da gentañ peogwir e raktrese Collins, en un doare kuzh, aozañ ur guerrilla a-enep Norzhiwerzhon. E-pad mizoù diwezhañ 1922 e kasas a-hed an harzoù nevez bagadoù an IRA, ha degas a reas armoù hag arc'hant da vagadoù all dija staliet en tu all d'ar vevenn. Etre miz Mae ha miz Even 1922 e prientas Collins ha Liam Lynch, unan eus pennoù strollad ren an IRA, ur strategiezh war an argad strollet eus an nerzhioù enep-emglev ha pro-emglev war Ulster. An armoù saoz, marc'hataet gant ar gouarnamant da c'hortoz, a oa bet eskemmet gant reoù an IRA, evit bezañ kaset d'an Norzh. An argad-se a oa bet (ez-ofisiel) nullet gant gwask ar gouarnamant saoz an 3 a viz Even. Goude-se ne voe aotreet bagad stourm ebet, pro-emglev pe enep-emglev, da aloubiñ tiriad an Ulster. Met argadoù bihan a-berzh an IRA a gendalc'he memestra tro-dro d'an harzoù. Met harzet e voe an darvoudoù-mañ gant loc'h ar brezel sivil en Iwerzhon ar Su (da lâret eo ar peurrest eus Iwerzhon). En desped da se e c'heller soñjal, ma vije chomet bev Michael Collins, en dije klasket, kousto pe gousto, ha memes hep asant e urzhaz, aozañ ur brezel gurilla pe ur gwir argad war Iwerzhon an Norzh. Hag abalamour da se e oa heuliet Collins gant kalz a soudarded ezel eus bagadoù IRA an Ulster, ha 524 diouto a zeuas war-zu ar Su a-benn e skoazellañ ha mont e-barzh ar Free State Army evit kemer perzh er brezel sivil.\nE pad ar mizvezhioù goude penn kentañ ar brezel e miz Even 1922 e klaskas Collins adunvaniñ e-pad pell ar strolladoù broadelour da virout da gaout ur brezel diabarzh. De Valera, hag a chomas a-enep an emglev, a roas e zilez hag a guitas ar parlamant gant an dileuridi ali gantañ. Collins a brientas ur seurt emglev etre ar stolladoù pro hag enep feur-skrid, a-benn en em gavout gant ur genunaniezh evit an dilennadegoù.\nCollins a ginnigas lakaat e plas ur vonreizh nevez evit ar republik, ur vonreizh ha na vefe meneg ebet enni eus roue Bro-Saoz, met hep nac'hañ ar feur-skrid, ur c'hinnig treuzemglev a-benn ar fin. Un dra degemerus evit tout an dud. Evit a sell an arme e krouas un "army re-unification committee" (kengor an arme adunanet), gant kannaded ha dileuridi eus an daou duad. Klask a reas ivez mont e darempred gant ofiserien an IRA, izili eus an IRB (prezidant e oa bepred), evit lakat anezho da asantiñ d'ar feur-skrid. Met en desped da se e nac'has ar Saozon kinnig ar vonreizh republikan, hag en ur c'hourdrouz an Iwerzhoniz da lakaat e plas un embargo ekonomikel, dre an abeg e oa bet sinet ar feur-skrid hep redi, hag hervezo ne oa ket reizh cheñch un dra a oa bet asantet, skrivet ha sinet, ha ne oa ket tu da cheñch an dra-se. Goude an taol-se, en desped da galz a strivoù, ne c'hellas ket Collins adober ar memes labour unaniñ. Un nebeud taolioù eus an daou strollad a-enep an eil egile hag un nebeud gwalldaolioù a gasas d'ar vrezel sivil.\nAr "Four courts" e Dulenn\nE miz Ebrel 1922 e klaskas ur strollad a 200 soudard eus ar bagadoù enep-emglev ac'hubiñ lez-varn ar "Four Courts" e Dulenn, evit daeañ ar gouarnamant da c'hortoz. Collins, hag en oa c'hoant, kousto pe gousto, da dremen hebiou d'ar brezel diabarzh, na dagas ket ar "Four courts" a-raok miz Even 1922. Ober a reas abalamour d'ar wask a oa lakaet gant ar Saozon war ar gouarnamant iwerzhonat. D'an 22 a viz Even 1922 eo bet lazhet Sir Henry Wilson, ur jeneral saoz war e leve, gant daou ezel eus an IRA e Belgravia e Londrez. Er memes koulz e lâras Winston Churchill da Gollins ma ne gasje ket soudarded evit kemer ar "Four Courts", e vije d'an arme saoz d'e ober.\nA-benn ar fin e ouezer e oa bet urzhiet drouklazh Wilson gant Collins. An dra-se oa un distro-gwall, abalamour d'ar giriegezh en doa bet ar jeneral Wilson en heskinadurioù ar gatoliked en Iwerzhon an Norzh. Joe Dolan — un ezel eus skouadron Collins, ar strolladoù drouklazhañ e-pad ar brezel dizalc'hidigezh hag ezel eus ar Free State Army e 1922 — a ziskulias an dra-se er bloavezhioù 1950. Collins a c'houlennas ivez digantañ mont da zieubiñ an daou eus an IRA a-raok na vijent lazhet gant ar Saozon. Met Collins a oa rediet atav da gas da benn un oberenn vilourel war-zu ar "Four Courts", ha dreist-holl pa oa bet skrapet ar jeneral J.J. O'Connell eus arme ar Free State. Goude un arnod a genvreutaerezh diwezhañ-holl e lakaas Collins ar pezhioù kanol roet gant ar Saozon da vombezenniñ ar "Four Courts" betek ma'n em zaskorjent.\nAn darvoud-se a zegasas ar brezel sivil da vat, ur brezel loc'het e pep korn ar vro, betek er gêr-benn. Gant Collins en he fenn, arme ar Free State a gameras buan-tre kontroll Dulenn. E miz Gouere 1922 ec'h ac'hube ar bagadoù enep-feur-skrid rannvroioù eus Su ar Munster ha kalz tiriadoù all eus ar vro. De Valera hag an dileuridi enep-emglev en em lakjont eus tu emsaverien an IRA. E-kreiz 1922 e tilezas Collins e garg er parlamant evit dont da vezañ "Commander-in-Chief of the National Army"/"Pennrener an arme vroadel", un arme adstummet tro-dro d'ar re a oa chomet leal hag a heulie mennozh ar feur-skrid. Ar Free State Army, hag a oa bet armet gant ar Saozon a oa bet rediet d'en em reiñ da vat er brezel sivil. Collins, gant Richard Mulcahy hag Eoin O'Duffy a brientas un heuliad argadoù dre ar mor evit adkemer an tiriadoù paket gant ar republikaned er Munster hag e kornôg ar vro, etre miz Gouere ha miz Eost 1922. Goude-se e tivizas Collins mont war-zu Cork, memes ma oa bet dialiet groñs outañ, hag en desped d'ar fed ma oa hanter-klañv. Collins a respontas:"They wouldn't shoot me in my own county."/"Ne lazhint ket ac'hanon em bro".\nWar un hent e kreiz kontelezh Cork, d'an 22 a viz Eost 1922, e kêrig Béal na Blá ("genoù ar bleunioù"), e varvas Michael Collins ur stign-brezel hag a badas 40 munut, etre 7e30 hag 8e10 diouzh ar mintin. Collins a voe an den lazhet nemetañ en trap. Urzhiet en doa d'e garreadeg herzel hag en em difenn diouzh an argad, e-lec'h dibab mont en ul lec'h asur evel ma lâre e gamalad Emmet Dalton. Ar pezh a vije bet aes dezhañ ober. Collins a oa 31 bloaz pa varvas. Den na c'hell lavarout en un doare asur piv a dennas war Collins, hag e ouezer nebeutoc'h c'hoazh a draoù diwar-benn ar strollad a dagas anezhañ. Hiziv an deiz ez eus atav tud o plediñ egant an tabut-mañ. E levrioù 'zo e kavar ar mennozh e vije bet lazhet gant ur marksour anvet Denis ("Sonny") O'Neill, hag a varvas e 1950. Met an armoù implijet oa ar memes re ha reoù ar Black an Tans (boledoù "dumdum" pe "flat nosed"). O'Neill a lavaras un nebeud amzer goude an trap ec'h implije ar boledoù-se. E-pad ar gorfskejadenn e lavaras ar medisin e oa bet un tenn a-eeun ha neket unan a-zazlamm. Heuget, ha feuket e vefe bet tu da "the Big Fella" beazañ trec'het e voe degaset e gorf gant soudarded Collins da Gork, ha kaset diwezhatoc'h da Zulenn. Korf Collins a zo bet laosket war-wel er Rotunda, el lec'h ma tremenas dek mil den deuet da welet ha da enoriñ ur wech diwezhañ un den hag a zeuio da vezañ gwelet diwezhatoc'h evel haroz ha tad ar vro.\nO'Connor Frank, The Big Fellow, 1937 ISBN 0-312-18050-0\nBeaslai Piaras, Life of Collins,\nO'Connor Batt, With Michael Collins\nTalbot Hayden, Michael Collins' Own Story\nTaylor Rex, Michael Collins\nTim Pat Coogan, Michael Collins: The man whom made Ireland\nMichael Collins, Path to freedom\nUlick O'Connor, Michael Collins and the Troubles: The Struggle for Irish Freedom 1912-1922\n↑ 59 hektar\nAdtapet diwar « https://br.wikipedia.org/w/index.php?title=Mícheál_Ó_Coileáin&oldid=1971106 »


Liepaja - Wikipedia\nArt Nouveau e kreiz-kêr Liepaja\nGorread 60,4 km²\nPoblañs 78 144\nStankted 1 294 annezad/km²\nMaer Uldis Sesks\nLec'hienn ofisiel www.liepaja.lv\nLiepāja, en alamaneg: Libau, a zo ur gêr e Kornôg Latvia e-tal ar mor Baltek, ha kreizenn velestradurel rannvro Liepaja. Ar gêr vrasañ e rannvro Kurzeme eo, an trede kêr vrasañ e Latvia da heul Riga ha Daugavpils hag ur porzh bras. E miz Genver 2007, ez eus e Liepāja 85 132 annezad. Ur gêr bet raktreset eo Liepāja, frammet e oa bet evit bezañ heñvel ouzh ur valafenn. Lec'hiet eo Liepāja e 21°E.\nAnavezet eo Liepāja dre Latvia evel "ar gêr ma oa savet enni an avel", marteze abalamour d'an avel-c'hwezh diehen. Savet e voe ur ganaouenn gant an anv-se gant Imants Kalniņš ha deuet eo da vezañ meulgan ar gêr. Dre brud Liepāja evel ar gêr aveliekañ e Latvia eo deuet da vezañ ar greizenn rod-avel brasañ er vro (33 rod-avel a zo bet savet e-kichen).\nDegemeret e voe ardamez Liepāja pevar deiz goude m'o doa tapet ar gêr he gwirioù d'an 18 a viz Meurzh 1625.\nAdtapet diwar « https://br.wikipedia.org/w/index.php?title=Liepaja&oldid=1953059 »


Distro-skol kentelioù-noz - Ti Douar Alre\n15 Gwengolo 2014\nHa faotañ a ra deoc'h monet pelloc'h get ar brezhoneg ha heulhiñ kentelioù-noz ? Div gevredigezh a labour e Bro an Alre evit treuskas ha lakaat ar brezhoneg àr wel e Bro An Alre : Kerlenn Sten Kidna hag Ar Vammenn. Roiñ a reont kentelioù evit razh al liveoù, ag an deraouidi betek an dud en o aes get ar yezh, e meur a gumun àr zouar Alre. (Kerlenn Sten Kidna, An Alre, Pleuwigner, Plarnel, Krac'h ha Santez-Anna / Ar Vammenn : Lokoal-Mendon ha Belz).\nKrogiñ a ray ar c'hentelioù en-dro adal al lun 15 a viz Gwengolo. Evit gouiet hiroc'h a-ziàr o c'hinnig kentelioù, priz ar c'hentelioù, evit choaj al live a gouchahe deoc'h ar gwellañ peotramant evit kement titour all, na zoujit ket monet e darempred geneomp (brezhoneg@tidouaralre.com, 02 97 31 87 59)


Aveyron (departamant) - Wikipedia\n(Adkaset eus Avairon (departamant))\n279 595 ann. (2019)\n44° 15′ Norzh\n2° 42′ Reter / 44.25, 2.7\nAn Aveyron (e galleg hag ent-ofisiel), an Avairon (en okitaneg) zo un departamant abaoe 1790, e kreisteiz Bro-C'hall, savet diwar broig Rouergue, en Okitania. Rodés eo ar penn-kêr anezhañ. Bro ar formaj Roquefort eo. Diwar ar stêr Avairon eo bet anvet an departamant.\nArondisamantoù an Avairon[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Aveyron_(departamant)&oldid=1863283 »\nKemmoù diwezhañ degaset d'ar bajenn-mañ d'an 14 Gen 2020, da 22:20.


Pajenn:Instructioneu santel ar er gurionnéeu principal ag er religion, 1790.djvu/456 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/456\nMæs er-ré e chom ésprèss hemb dlméein e zeli éxaminein a dost pèh ræzon ou dès de choæge er stad-ce, ha penaus é ma ou chonge bihuein. Rac mar chomant èl-ce guet eun ag er boén, pé guet en dezir de voud attàu libr de rein d’ou horv é oulèn a fæd plijadurieu ha divertissemanteu, n’en dai quet mat ou intantion ; ou choæge n’en dai quet revè Doué : trompét int guet er goal-speret.\nMæs mar quemérant er stad-ce ésprèss eit bout liproh de chervige Doué, eit ne chongeint meid a bligein dehou hac a obér ou salvedigueah, ou intantion e zou mat ha santel, hac e gondui surroh d’en heurustæd ag en éternité. Ne zeliér quet neoah choæge er stad-ce én ur momand bèrr a zevotion, pènnadus : réd-è consultein Doué hac ur Hovezour mat quênd er hemér ; rac dangérus bras-è eid er-ré n’en dint quet galhuét dehou.\nArlerh m’hou pou hum avisét erhad, mar e hoès léh de gredein é hoh galhuét guet Doue eid er stad-ce, considéret pèh quer bras-è hou ponheur ; rac, é-mé S. Paul, en hani e zimé, e ra erhad : mæs en hani ne zimé quet, e ra hoah gùel. Renonciet a grènn d’er béd, ha hum daulet aquêrh de bratiquein en ol vertuyeu : studiet dalh-mad el Livr ag er Hombat spirituel, pé en or ag er Vuhé devod dré S. Francæs a Sale : groeit brizél d’er béd ha d’é vodeu : én ur guir, renonciet deoh hou ç’hunan, quemérét hou Croès, hac héliét Jesus-Chrouist.\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/456&oldid=129021 »


Júu ʼmɨ́ɨ e cacuo fidiée 2 Corintios 5\n1 Jo̱ guiʉ́bˉ nɨne˜naaꞌ, dseaˋ rúꞌˋnaaꞌ, e lajeeˇ se̱e̱ˉnaaꞌ fɨˊ jmɨgüíˋ la, lɨ́ɨˊnaaꞌ lafaꞌ co̱o̱ˋ ꞌnʉ́ʉˊ máꞌˆ ꞌma˜ e jaˋ huǿøˉ ee˜. Jo̱ dsʉꞌ nɨne˜bɨ́ɨꞌ cajo̱ e mɨ˜ niꞌíingˉ e ꞌnʉ́ʉˊ jo̱, nɨcajmebꞌˊ Fidiéeˇ ꞌnʉ˜naaꞌ e jloꞌˆ e seaˋ lata˜ fɨˊ ñifɨ́ˉ quiáꞌrˉ. Jo̱ e ꞌnʉ́ʉˊ jo̱ ꞌñiabꞌˊ Fidiéeˇ dseaˋ nɨcajmeꞌrˊ, jo̱ o̱ꞌ dseaˋ jmɨgüíˋ i̱ nɨcajmeꞌˊ. 2 Jo̱ uíiꞌ˜ e lajo̱b nɨseaˋ quíˉiiꞌ fɨˊ ñifɨ́ˉ, jo̱baꞌ lana, lajeeˇ e se̱e̱ˉnaaꞌ fɨˊ jmɨgüíˋ la, eáamˊ seáangˋ dsiˋnaaꞌ e dseángꞌˉ nɨꞌii˜naaꞌ e ꞌnʉ́ʉˊ ꞌmɨ́ɨˉ e nɨseaˋ quíˉiiꞌ fɨˊ ñifɨ́ˉ. 3 Co̱ꞌ e jo̱baꞌ e niquɨ́ngꞌˊ jneaa˜aaꞌ lafaꞌ có̱o̱ꞌ˜ ꞌmɨꞌˊ, jo̱ lajo̱baꞌ joˋ nilíingˊnaaꞌ lafaꞌ dseaˋ rɨngúungˊ. 4 Jo̱ lajeeˇ e se̱e̱ˉnaaꞌ fɨˊ jmɨgüíˋ la có̱o̱ꞌ˜ e ngúuˊ táangˋnaaꞌ la, eáamˊ seáangˋ dsiˋnaaꞌ dsʉꞌ uíiꞌ˜ e lɨjiuung˜ dsiˋnaaꞌ có̱o̱ꞌ˜ jaléꞌˋ iihuɨ́ɨˊ. Jo̱ dsʉꞌ jneaa˜aaꞌ jaˋ ii˜naaꞌ faꞌ e nijúungˉnaaꞌ, co̱ꞌ lɨ́ꞌˆ lɨˊ ii˜naaꞌ e niquɨ́ngꞌˊ jneaa˜aaꞌ lafaꞌ ꞌmɨꞌˊ e ꞌnʉ́ʉˊ e seaˋ fɨˊ ñifɨ́ˉ do, jo̱ lajo̱baꞌ e ngúuˊ táangˋnaaꞌ la niꞌuíingˉ co̱o̱ˋ e seaˋ carˋ ngongɨ́ɨˋ jmɨɨ˜. 5 Jo̱ ꞌñiabꞌˊ Fidiéeˇ dseaˋ nɨcaguiéeiñˋ jneaa˜aaꞌ guiʉ́ˉ quiáꞌˉ e nilíˋ lajo̱, jo̱guɨ íˋbɨ dseaˋ nɨcacuøꞌrˊ jneaa˜aaꞌ Jmɨguíˋ quiáꞌrˉ e lɨ́ɨˊ ꞌnáangꞌ˜ quiáꞌˉ e catɨ́ɨˉnaaꞌ niꞌíingꞌ˜naaꞌ mɨ˜ nitɨ́ˉ íꞌˋ lajo̱.\n6 Jo̱baꞌ dseángꞌˉ eáamˊ ta˜ dsiˋnaaꞌ contøøngˉ, jo̱ nɨne˜bɨ́ɨꞌ cajo̱ e lajeeˇ e se̱e̱ˉnaaꞌ fɨˊ jmɨgüíˋ la có̱o̱ꞌ˜ e ngúuˊ táangˋnaaꞌ la, sɨhuíimˆbaaꞌ laco̱ꞌ fɨˊ lɨ˜ guiing˜ Fíiˋnaaꞌ Dseaˋ Jmáangˉ. 7 Jo̱ lana jaˋ mɨˊ cuǿøngˋ neeng˜naaꞌ dseaˋ do, co̱ꞌ lana se̱e̱ˉnaaꞌ fɨˊ jmɨgüíˋ la e jáꞌˉ lɨ́ɨˋnaaꞌ jí̱i̱ꞌ˜ júuˆ quiáꞌˉbre. 8 Jo̱ fáꞌˉtú̱u̱ caléꞌˋ catú̱ˉ e eáamˊ nɨta˜ dsiˋnaaꞌ, jo̱ dseángꞌˉ eáamˊ nɨꞌii˜naaꞌ e nitʉ́ˆnaaꞌ fɨˊ jmɨgüíˋ la e laco̱ꞌ nilɨse̱e̱ˉnaaꞌ cøøngˋ có̱o̱ꞌ˜ Fidiéeˇ fɨˊ ñifɨ́ˉ quiáꞌrˉ. 9 Jo̱ uíiꞌ˜ e lajo̱b ii˜naaꞌ, jo̱baꞌ dseángꞌˉ contøømˉ jmooˉnaaꞌ quijí̱ˉ e nitɨ́ˉ dsíiˊ Fíiˋnaaꞌ Dseaˋ Jmáangˉ có̱o̱ꞌ˜ jaléꞌˋ e jmooˉnaaꞌ nañiˊ su se̱e̱ˉnaaꞌ fɨˊ jmɨgüíˋ la o̱si e nitʉ́ˆnaaꞌ é. 10 Co̱ꞌ lajaléngꞌˋ jneaa˜aaꞌ ꞌnéˉ ningɨɨng˜naaꞌ fɨˊ quiniˇ dseaˋ do fɨˊ lɨ˜ guiiñ˜ ɨ́ɨrˋ íꞌˋ e laco̱ꞌ lajaangˋ lajaangˋnaaꞌ niꞌíingꞌ˜naaꞌ lají̱i̱ꞌ˜ e catɨ́ɨˉnaaꞌ lɨ́ꞌˆ laco̱ꞌ jí̱i̱ꞌ˜ lɨ́ɨˊ e cajmóˉooꞌ lajeeˇ e cataang˜naaꞌ fɨˊ jmɨgüíˋ la, nañiˊ su guiʉ́ˉ o̱si jaˋ dseengˋ é.\n11 Jo̱ co̱ꞌ lajo̱b nilíˋ, jo̱baꞌ nɨne˜baaꞌ e contøømˉ ꞌnéˉ nijmɨꞌgooˋnaaꞌ Fíiˋnaaꞌ Dseaˋ Jmáangˉ, jo̱guɨ jneaꞌˆ contøømˉ jmooˉnaaꞌ quijí̱ˉ jial e nijáꞌˉ líingˋ dseaˋ júuˆ quiáꞌˉ dseaˋ do. Jo̱ guiʉ́bˉ nɨcuíingˋ Fidiéeˇ jneaꞌˆ jial lɨ́ɨˊnaaꞌ, jo̱guɨ sɨjeemˇbaaꞌ e cuíimˋ ꞌnʉ́ꞌˋ jneaꞌˆ jial lɨ́ɨˊnaaꞌ cajo̱. 12 Dsʉꞌ o̱faꞌ jneaꞌˆ nɨcanaangˉtú̱u̱ꞌ e jmiféngꞌˊ yee˜naaꞌ, co̱ꞌ jneaꞌˆ féꞌˋnaaꞌ e júuˆ na e lɨ́ꞌˆ laco̱ꞌ ꞌnʉ́ꞌˋ cuǿøngˋ nifoꞌˆnaꞌ guiʉ́ˉ uii˜ quíˉnaaꞌ, jo̱ lajo̱baꞌ quɨ́ɨꞌ˜naꞌ jmɨɨ˜ e ningɨɨˉnaꞌ quiáꞌˉ i̱ dseaˋ i̱ jmɨráangˉ yaang˜ lɨ́ꞌˆ caluuˇ jo̱ o̱ꞌ dseángꞌˉ jial lɨ́ɨiñˊ fɨˊ dsíirˊ. 13 Jo̱guɨ song lɨ́ɨˊ jneaꞌˆ lafaꞌ dseaˋ caang˜, dsʉꞌ jí̱i̱ꞌ˜ cuaiñ˜ quíˉbaaꞌ jo̱guɨ có̱o̱ꞌ˜ Fidiéebˇ e jo̱; jo̱guɨ song jaˋ lɨ́ɨˊnaaꞌ lafaꞌ dseaˋ caang˜, jo̱baꞌ guiʉ́ˉ quíiˉbaꞌ jóng. 14 Jo̱ uíiꞌ˜ e eáamˊ ꞌneáangˋ Dseaˋ Jmáangˉ jneaꞌˆ, jo̱baꞌ la guíimˋ ꞌnéˉ jmóˆnaaꞌ e ta˜ e jmooˉnaaꞌ, dsʉco̱ꞌ dseángꞌˉ nɨtab˜ dsiˋnaaꞌ e íbˋ dseaˋ cajúiñˉ fɨˊ dseꞌˋ crúuˆ uíiꞌ˜ jaléꞌˋ dseeˉ quíˉiiꞌ, jo̱ uíiꞌ˜ e lajo̱b calɨ́ˉ, jo̱baꞌ lana lajaléngꞌˋ jneaa˜aaꞌ lafaꞌ nɨcajúmˉbaaꞌ cajo̱. 15 Jo̱ Dseaˋ Jmáamˉ dseaˋ cajúiñˉ uíiꞌ˜ dseeˉ quiáꞌˉ lajaléngꞌˋ dseaˋ jmɨgüíˋ jo̱ lajo̱baꞌ jaléngꞌˋ dseaˋ i̱ nɨlɨ́ɨngˊ dseaˋ quiáꞌˉ dseaˋ do joˋ ꞌnéˉ seeiñˋ e jmóorˋ lají̱i̱ꞌ˜ e iiñ˜ yaaiñ˜, dsʉco̱ꞌ dseángꞌˉ lají̱i̱ꞌ˜ e iing˜ dseaˋ dobaꞌ e ꞌnéˉ jmérˉ. Co̱ꞌ íbˋ dseaˋ i̱ cajúngˉ jo̱guɨ cají̱ꞌˊtu̱r mɨ˜ cangɨ́ˋ lajo̱ uii˜ quiáꞌˉ jaléꞌˋ dseeˉ quiáꞌˉ jaléngꞌˋ i̱ dseaˋ do.\n16 Jo̱ lají̱i̱ꞌ˜ ie˜ jmɨɨ˜ e jáꞌˉ calɨ́ˉnaaꞌ e lajo̱b lɨ́ɨˊ, jo̱baꞌ joˋ ɨˊ dsiˋ jneaꞌˆ uii˜ quiáꞌˉ jaléngꞌˋ dseaˋ laco̱ꞌ jí̱i̱ꞌ˜ e ɨˊ dsíiˊ dseaˋ jmɨgüíˋ; jo̱ nañiˊ faꞌ lamɨ˜ jéengˊguɨ ɨˊ dsiˋ jneaꞌˆ e Dseaˋ Jmáangˉ lɨ́ɨiñˊ jí̱i̱ꞌ˜ dseaˋ jmɨgüíbˋ, jo̱ dsʉꞌ lanaguɨ joˋ ɨˊ dsiˋnaaꞌ lajo̱ uii˜ quiáꞌrˉ. 17 Co̱ꞌ lana lajaléngꞌˋ dseaˋ i̱ nɨseengˋ cøøngˋ có̱o̱ꞌ˜ Dseaˋ Jmáangˉ nɨcaꞌuíiñˉ dseaˋ ꞌmɨ́ɨmˉ; jo̱ cabꞌˊ nɨcaséˉ jaléꞌˋ e lamɨ˜ quɨ́ꞌˉ tɨ́ɨiñˋ jmóorˋ, jo̱ lana nɨjmóorˋ jaléꞌˋ e guiʉ́ˉ, co̱ꞌ jaamˋ dseaˋ ꞌmɨ́ɨngˉ nɨlɨ́ɨiñˊ.\n18 Jo̱ dsʉꞌ ꞌñiabꞌˊ Fidiéeˇ dseaˋ jmóorˋ jaléꞌˋ e jo̱, co̱ꞌ laꞌeáangˊ có̱o̱ꞌ˜ Dseaˋ Jmáamˉbaꞌ e cajméerˋ e lana nɨse̱e̱ˉnaaꞌ juguiʉ́ˉ júuˆ røøˋ có̱o̱ꞌr˜ jo̱guɨ cacuøꞌrˊ jneaꞌˆ ta˜ e niguiáˆnaaꞌ júuˆ quiáꞌrˉ e laco̱ꞌ cuǿøngˋ nilɨseengˋ dseaˋ juguiʉ́ˉ júuˆ røøˋ có̱o̱ꞌr˜ cajo̱. 19 Jo̱ lɨ́ꞌˆ laco̱ꞌ cuǿøngˋ feˇeeꞌ e laꞌeáangˊ có̱o̱ꞌ˜ Dseaˋ Jmáangˉ, Fidiéeˇ nɨcajméerˋ e nilɨseengˋ dseaˋ juguiʉ́ˉ júuˆ røøˋ có̱o̱ꞌr˜, jo̱ jaˋ mɨˊ cajmeꞌrˊ cuente lajaléꞌˋ dseeˉ e nɨcaꞌéeˋ dseaˋ jmɨgüíˋ. Jo̱ dseaˋ dob cajo̱ dseaˋ nɨcacuøꞌrˊ jneaꞌˆ ta˜ e laco̱ꞌ niguiáˆnaaꞌ júuˆ e nɨcajméeˋ Fidiéeˇ e nilɨseengˋ dseaˋ juguiʉ́ˉ júuˆ røøˋ có̱o̱ꞌr˜ jee˜ jaléngꞌˋ dseaˋ jmɨgüíˋ. 20 Jo̱ jneaꞌˆ lɨ́ɨˊnaaꞌ dseaˋ i̱ casíingˋ Fidiéeˇ cuaiñ˜ quiáꞌˉ Dseaˋ Jmáangˉ, jo̱ cuǿøngˋ líˋ feˇeeꞌ e lafaꞌ ꞌñiabꞌˊ Fidiéeˇ mɨꞌrˊ ꞌnʉ́ꞌˋ jmɨꞌeeˇ laꞌeáangˊ có̱o̱ꞌ˜ jneaꞌˆ. Jo̱ uíiꞌ˜ e lajo̱b lɨ́ɨˊ, jo̱baꞌ laꞌeáangˊ Fíiˋnaaꞌ Dseaˋ Jmáangˉ mɨ́ɨꞌ˜ɨ ꞌnʉ́ꞌˋ jmɨꞌeeˇ e nijméeˆnaꞌ quijí̱ˉ jial nilɨseengˋnaꞌ juguiʉ́ˉ júuˆ røøˋ có̱o̱ꞌ˜ Fidiéeˇ. 21 Jo̱ jí̱i̱ꞌ˜ co̱o̱ˋ dseeˉ jaˋ caꞌéeˋ Dseaˋ Jmáangˉ, jo̱ dsʉꞌ Fidiéeˇ cajméerˋ e dseaˋ dobingꞌ i̱ cacó̱ˉ lajaléꞌˋ dseeˉ quíˉiiꞌ. Jo̱ cajméerˋ lajo̱ e laꞌeáangˊ có̱o̱ꞌ˜ dseaˋ do niꞌuíingˉnaaꞌ dseaˋ i̱ jaˋ røøngˋ dseeˉ fɨˊ quinirˇ.


ijin - Wikeriadur\nijin /ˈiːʒĩn/ gourel\nSpered, skiant d'ober un dra bennak\nWar al lein hag o tennañ d'ur bernig douar-goz, emañ ti an Arc'hael brudet : ur chapelig paour ha bitous hag a seblante disteroc'h c'hoazh eget kent, e-pad ar brezel diwezhañ, p'o devoa graet an Alamaned en he c'hichen, gant solioù dir hag houarn, un ijin bras ha divalav a raed ur « radar» outañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 15.)\nRak, war a gonte Yeun ar Pach, en devoa kavet al lusk hep ehan pe ar mouvement perpetuel, evit komz evel ar C'hallaoued, da lavarout eo an doare da lakaat ur benveg, un ijin pe ur mekanik all bennak da vont en-dro dalc'hmat, hep tan, na gwinterell, na keflusker pe nerzh all ebet. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 40.)\nDizale e tapas galoñsoù rak desket-rnat e oa ha troet gant skiant an ijinoù. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 39.)\nSoñj am eus da vezañ gwelet e ti ma moereb Mai-Mechêl, pa ne oan nemet ur c'hrennardig, ur bern kaieroù bet skrivet ha treset gant he mab, warno skritur ingal ha kaer ha patromoù ijinoù ha mekanikoù a bep seurt. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 39.)\nNebeut a ijinoù a oa da labourat an douar, met n'eo ket tud a vanke pa veze un devezh bras, e lec'h pe lec'h, war ar foenn, ar rnediñ, an dornañ pe ar c'hwennad. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 229.)\nGwelout: chem, chemet, itrik\ngalleg : ingéniosité (fr) , imagination (fr) ,\nAdtapet diwar « https://br.wiktionary.org/w/index.php?title=ijin&oldid=264646 »\nKemmoù diwezhañ degaset d'ar bajenn-mañ d'an 25 Meu 2018, da 09:51.


Monumant da Antonio José de Sucre e kêr Sucre, e Bolivia\nAntonio José de Sucre y Alcalá (3 a viz C’hwevrer 1795 e Cumaná, Venezuela- 4 a viz Mezheven 1830 e Berruecos, Kolombia) a oa un dizalc’hour eus Suamerika ha kamalad e oa da Simón Bolívar.\n3 Haroz Ayacucho\n4 Dougen bri dezhañ\n5 Liam diavaez\nAntonio José de Sucre a oa bet ganet en ur familh pinvidik, eus Cumaná, e Venezuela hiziv, a oa da neuze e besrouantelezh Nueva Granada, un drevadenn spagnol. Hendadoù eus Europa en doa sur, met dizemglev zo etre an arbennigourien o deus studiet e vuhez da c’houzout eus peseurt bro e oa e hendadoù o tont : eus Flandrez hervez lod, eus Bavaria hervez lod all.\nDimeziñ a reas gant Maríana Carcelén y Larrea, markizez Solanda ha markizez Villarrocha.\nE 1811, hag eñ yaouank-flamm c’hoazh, ez eas da stourm evit dizalc’hiezh trevadennoù spagnol Suamerika. Buan e voe gwelet e oa barrek da ren soudarded : e 1817 e voe anvet da goronal. E 1819, pa ne oa nemet 24 bloaz, ez eas e penn ur vrigadenn. Goude emgann Boyacá e teuas da vezañ unan eus gwarded tost Simón Bolívar.\nE 1821 e voe goulennet outañ gant Simón Bolívar mont da zieubiñ Quito. An trec’h a yeas gant Sucre en emgann Pichincha d’ar 24 a viz Mae 1822. Nebeudik goude ez antreas Bolívar ha Sucre e Quito. Anvet e voe Sucre da c’houarnour war broviñs Quito.\nHaroz Ayacucho[kemmañ | kemmañ ar vammenn]\nTrec’hioù all a c’hounezas Sucre a-enep armeoù Spagn e Perou, evel en emgann Junín d’ar 6 a viz Eost 1824. Lamm a roas d’ar Spagnoled en emgann Ayacucho, d’an 9 a viz Kerzu 1824. Pilet e voe an arme spagnol ha prizoniet ur bern soudarded hag ofiserien eus arme Spagn, hag en o zouez besroue Spagn. Gant an emgann-se e voe gwarantet dizalc’hiezh an trevadennoù spagnol.\nDilennet e vo Sucre da brezidant Bolivia e 1826, hogen e zilez a roas e 1828 evit mont war ar renk da vezañ prezidant Kolombia. Dilennet e voe, met muntret e voe prestik goude e Berruecos (Kolombia).\nDougen bri dezhañ[kemmañ | kemmañ ar vammenn]\nEn enor da Sucre eo bet roet e anv da :\nkêr-benn ofisiel Bolivia, Sucre,\nkêr Sucre e Kolombia,\ndepartamant Sucre, e Kolombia,\nmoneiz Ecuador, ar sucre,\nan aerborzh Mariscal Sucre e Quito, en Ecuador.\nstad Sucre, e Venezuela.\nLiam diavaez[kemmañ | kemmañ ar vammenn]\n(en) The Grand Marshal of Ayacucho, istor e vuhez, war Historical text archive\nAdtapet diwar « https://br.wikipedia.org/w/index.php?title=Antonio_José_de_Sucre&oldid=1635981 »\nKemmoù diwezhañ degaset d'ar bajenn-mañ d'an 13 Ebr 2015, da 23:15.


Ur pennad-kaoz diwar-benn ar yezhoù - Anjela Duval\nUr pennad-kaoz diwar-benn ar yezhoù\nSede am eus bet ar blijadur er sizhun dremen d’ober un nebeud kaoz gant un Neerlandad eus Bro-Friz. Un Neerlandad hag ur Vreizhadez, e pe yezh e c’hellint en em intent, nemet evel-just e galleg ! N’on ket gwall zistagellet e galleg avat. Va Neerlandad a deuk ivez un tammig war ar yezh-mañ. Ne vern : en em glevet mat omp bepred. Ha kouezhet eo ar gaoz buan-ha-buan war gudenn ar yezhoù er broioù bihan. Souezhet-bras eo bet an den o klevout ne veze ket desket ar brezhoneg er skol d’ar Vreizhaded vihan. Ken souezhet ken m’en deus bet poan o krediñ an dra.\n« Penaos, emezañ, ne vez ket kelennet ar brezhoneg er skol ?\n—\tNann, siwazh, Aotrou, emezon, nann. Ha gwashoc’h a zo.\n—\tPetra ‘ta ? emezañ.\n—\tDifennet eo d’ar vugale komz o yezh er skol ha zoken er porzh-c’hoari.\n—\tHa piv a zifenn an dra-se ?\n—\tVa feiz, Aotrou, ar mestroù hag ar mestrezed-skol sur. Ha moarvat o deus urzh d’hen ober, ha kastizañ a reont ar vugale pa vezont tapet o komz brezhoneg.\n—\tMet abaoe pegoulz se ‘ta ?\n—\tAotrou, n’ouzon ket dres abaoe pegoulz. Met da vihanañ al lezenn-se ‘oa dija p’edon bugel er skol, bremañ zo hanter-kant vloaz.\n—\tHag e lezit ober ? emezañ. Hag e c’houzañvit ur seurt lezenn sot hep en em sevel ? »\nPetra da respont ? Santout a raen gwashoc’h eget biskoazh va c’hompleks a izelded. Ne vern petra am bije respontet, n’en dije ket komprenet…\n« Du-mañ, emezañ, e Bro-Friz e vez kelennet ar frizeg war ar memes troad gant an neerlandeg en holl skolioù. Evit ar mare, n’on ket em bro c’henidik. Labourat a ran e “Poull an Dir hag ar Glaou” e Luksembourg. Eno ez eus tud eus c’hwec’h bro : Alamagn, Frañs, Italia ha Beneluks. Kelennet e vez va bugale hervez an doare- deskiñ divyezhek. Rediet int da zeskiñ un eilvet yezh da heul hini o c’havell, ha deskiñ a reont zoken ar peder yezh adalek an oad a c’hwec’h vloaz. Me a gomz outo frizeg. Va gwreg a zo saoznegerez a gomz dezho saoz. Er skol o deus galleg ha neer- landeg. Met, emezañ c’hoazh, an holl bobloù bihan o deus ar gwir da vezañ kelen- net en o yezh. E-barzh nebeut amzer e vimp holl Europiz, ha moarvat e vo ur yezh etrevroadel. Met en Europa-se, ar broioù bihan a viro o yezh, o sevenadur, o hen- gounioù, o doareoù-bevañ. Ne vo mui a Frañsizien, bez’ e vo Bretoned, Provañsiz, hag all, hag all.\n—\tMarteze ez it un tamm pell, Aotrou ! emezon.\n—\tNeb a vevo a welo » emezañ.\nDiflipañ a rae gwech ha gwech all ar ger « ya » gant va c’hendivizour. Ha me da c’houlenn digantañ :\n« Tost eo, ‘m eus aon, ar yezh neerlandek d’an alamaneg ?\n— Nann, emezañ, n’eo ket tost-kar an neerlandeg d’an alamaneg. An alamaneg eo a zo hañval ouzh an neerlandeg… »\nUr mousc’hoarzh a baras evel ur barr-heol war e zremm sirius ha balc’h, ur mousc’hoarzh hag a zousae selloù eeun e zaoulagad dir dindan e vlev melen. Hag er mousc’hoarzh-se em eus lennet daou c’her : lorc’h ha karantez evit e Vro.\nEn ur skrivañ ar gerioù-mañ ez eus deuet war-c’horre em spered ur frazenn klevet e-doug an hañv gant merc’h ur vignonez kozh din. Skolaerez eo-hi e kostez Pariz, ganet ha savet e Breizh betek he fevar bloaz. Komz a ra brezhoneg koulz ha me.\n« Un dra, emezi, a gavan iskis-tre eus perzh ar Vretoned. Goude c’hwec’h miz tre- menet e Pariz, e karfent reiñ da grediñ deoc’h o deus ankounac’haet yezh o c’ha- vell. An dra-se n’em eus gallet biskoazh kompren. Ne vefe ket kavet ur Gall hag a zeufe en e soñj reiñ da grediñ d’e genvroiz en defe ankounac’haet ar galleg goude un nebeud mizioù na zoken hir vloavezhioù tremenet er-maez a Vro-C’hall. Ha perak neuze ar Vretoned ? »\nRe hir e vije bet din displegañ dezhi ar perag. Re hir ha re boanius. Spi am eus evel- kent e tosta bemdez an deiz m’o devo ar Vretoned muioc’h a lorc’h eget a vezh o komz o yezh, ha ma paro ivez war o dremm mousc’hoarzh dispar o lorc’h broadel.\n4 a viz Du 1963


Poellad frank - Wikipedia\nAn dro-lavar poellad frank a zo evit treiñ an hini saoznek "free software". Amjestr an dro-lavar-se e saozneg pa "free" a dalvez evit "frank" hag evit "digoust" ivez. Kavet e vez ivez al lavarenn vrezhonek meziant frank.\nPa oa krouet al lavarenn-se gant Richard M. Stallman e oa kaoz eus ar frankiz evit an holl (arveridi pe diorroerien) seveniñ, eilañ, dasparzhañ, studiañ, kemmañ ha gwellaat ar seurt poellad-se.\nE gerioù resisoc'h ez eus kaoz eus peder frankiz roet da neb zo e kerz ar poellad ha displeget e-barzh an aotre-implij a zeu gantañ.\nar frankiz evit arverañ ar programm evit pep implij (frankiz 0)\nar frankiz evit studiañ penaos ez a ar programm en-dro hag evit azasaat da bep ezhomm (frankiz 1) ; ret eo kaout ar c'hod-tarzh evit ober an traoù-se\nar frankiz evit addasparzhañ eiladurioù hag evel-se reiñ harp d'e nes (frankiz 2)\nar frankiz evit gwellaat ar programm hag evit embann e welladurioù ha dre-se lakaat ar gumuniezh da dennañ frouezh diouto (frankiz 3); evit-se ret eo kaout ur mont-tre digor d'ar c'hod-tarzh.\n3 Un nebeud poelladoù frank anavezet-mat\n4 Un nebeud mentrezhoù roadennoù frank\n6 Frankiz hag evezhiañs\n7 Liammoù diabarzh\nAr frankizoù-se a oa ez-reolenn eus 1960 da 1980 e metoù an urzhiataerezh ha ne oant ket dibarderioù. Kod ar reizhiad oberiañ a oa roet d'ar brenidi kenkoulz hag ar gwir kemmañ tra pe dra lakaet splann war skrid.\nEr mare-se, ne vije bet kavet un embregerezh, pa gouste un urzhiataer kement ha gopr ur sterniad ugent bloaz-pad, a vije prest kouezhañ dindan kazel-ge an oberiataer.\nKen kemmet e oa ar reizhiad oberiañ (un DOS bennak e anv) implijet gant urzhiataerioù-kreiz an embregerezh Total ma'z aent en-dro gant un reizhiad liesprogrammek ha ne oa ket bet savet ar perzh-mañ en derou. (orin : 01 Informatique, 1978).\nResisadennoù[kemmañ | kemmañ ar vammenn]\nEvit displegañ pennaenn ar poellad frank, e c'heller keñveriañ anezhañ ouzh ur rekipe :\nDiwar pennaenn ar frankiz eo bet roet deoc'h ar rekipe dre nouspet moaien (kelaouenn, neb a lavar deoc'h hag all) ha n'eus rebech ebet da vezañ lavaret gant den pe zen... Droed ho peus reiñ anezhañ da zen pe zen hag ouzhpenn-se e c'hellit kemmañ tra pe dra hervez ho plijadur.\nHervez pennaenn ar poellad nann-frank, strishoc'h e vez ho kalloud : ret eo paeañ un aotre-implij evit ober gant ar rekipe en ur c'hegin hepken hag evit ho peg nemetken. N'eus ket ret eilañ pe kemmañ. Hag ouzhpenn, munudoù ar rekipe n'int ket war wel, nag evidoc'h nag evit an holl.\nDre astenn e vez graet gant endalc'h frank m'eo posupl braslenn hag eilañ endalc'h teuliadoù zo ha suroc'h c'hoazh m'eo posupl kemmañ an endalc'h da neb a fell dezhañ, da skouer gant endalc'hioù dindan an Aotre-implij hollek Teulierezh Frank GFDL, evel re ar Wikipedia. Koulskoude e vez lavaret gant lod n'eo ket ken frank ar GFDL (hervez tud o seveniñ ar raktres Debian).\nPatrom ar poellad frank a zo aet war wel er bloavezhioù '90 ha gant Linux a zo gwelet bremañ evel ur mod-produiñ en e blom hag a ya da glokaat ar modoù all.\nUn nebeud poelladoù frank anavezet-mat[kemmañ | kemmañ ar vammenn]\nApache : Lec'hienn Apache Software foundation (e saozneg)\nBSD (ur skourr da Unix savet diwar ur poellad bet roet da Skol-Veur Berkeley gant ATT)\nMysql : Lec'hienn Mysql (e saozneg)\nUn nebeud mentrezhoù roadennoù frank[kemmañ | kemmañ ar vammenn]\nN'eus bevenn ebet diouzh ur breou anavezet evit implij ar mentrezhoù-mañ\nAudio : Vorbis, FLAC\nCompression : gzip, bzip2, lzma\nImage : PNG, SVG, MNG, OpenOffice.org (.sxd)\nGourdad ar poellad frank a oe Unix pa oa posupl, ijinañ un toullad bras a adstummoù evit ar reizhiad oberiañ-mañ. Mammennoù all eo bet mezarc'hioù (libraries e saozneg) krouet gant embregerezhioù zo. Da skouer, an ACM skrivet en Algol pe reoù krouet gant IBM evit e urzhiataerezioù kentañ pe reoù DEC evit ar PDP pe reoù Data General evit ar Nova.\nFrankiz hag evezhiañs[kemmañ | kemmañ ar vammenn]\nKrouerien ar poellad frank o doa miret en o spered ar pezh eo erruet gant ar reizhiad Unix p'en deus aet da vezañ bruzunet en un niver bras a zoareoù ken dizurzh e oa bet an diorren. Linus Torvalds en deus pouezet bras, dre skouer, ma vo lakaet da genglotañ produioù evit endro Linux evel Gnome ha KDE. Klenglotañ a reont bremañ gant ur c'holl bihan er mont-endro.\nFree Software Foundation ;\nGNU ("GNU is not UNIX") : raktres bras kentañ evit ar meziant frank ;\nLicence publique générale GNU : aotre-implij foran gentañ evit ar meziant frank ;\nRichard Stallman : an den arouezel evit ar meziant frank ;\nLinus Torvalds : krouer ar maen-azez (urzhiaterzh) Linux hag e roas lañs d'ar brud a dapas ar meziantoù frank e fin ar bloavezhioù 1990;\nAr renabl DMoz dwb ar meziant frank\nTermenadur ar meziant frank\nAn aotre-implij foran GNU GPL et l'« American Way » gant Richard M. Stallman\nArticle d'Eric Raymond (frank eo an destenn, evel just !)\nPerak e vije mat d'ar meziantoù frank chom diberc'henn gant Richard M. Stallman\nEvit kompren ar meziant frank diwar skouer ur rekipe\nAr preder a c'hell bezañ a-dreñv da ventoù ar fichennaouegoù\nLevrig ar meziant frank\nFramasoft : renabl ar meziant frank (e galleg)\nAdtapet diwar « https://br.wikipedia.org/w/index.php?title=Poellad_frank&oldid=1985212 »\nKemmoù diwezhañ degaset d'ar bajenn-mañ d'an 7 Ebr 2022, da 17:41.


Buhez ar Sent/1894/Magloar - Wikimammenn\nBuhez ar Sent/1894/Magloar\n◄ Alor, Alan hag Evarist Magloar Simon ha Jud ►\nAnn dud-se a ioa c’hoaz paianed, lod anezho ; lod all a ioa badezet, mes n’o doa nemed ann hano a gristen, hag ho buez a ioa paian. Samson a labouraz betek he huanad diveza d’ho gounit holl da Zoue, ha ne c’houfe den lavaret pegement a boan a gemeraz evit skleraat ho sperejou ha lamet ann dizursiou hag ar giziou fall euz ho zouez. Hogen, Magloar a zalc’he bepred koumpagnunez d’he genderv e kreiz he labouriou abostolik, ha goude he varo e oue hanvet da eskop enn he blas.\nEbarz er garg-ma e prezege heb ehana evel Samson, hag, evel Samson ive, ez oa evit ar bobl eunn tad leun a garantez hag eur pastor meurbed eveziant. Mes tudchentil ar vro a veze aliez e brezel ann eil ouz egile, h Magloar n’oa ket evit gouzanv ann dra-ze. Dont a reaz erfin da skuiza gantho ha goude beza gouarnet he eskopti epad tri bloaz, gant eur furnez hag eunn dousder hag a c’houneze d'ezhan kalounou ann holl, e lakeaz henvel sant Budok enn he blas, evit mont he-unan da ober he ermitach eunn hanter-leo dioc’h Dol.\nEno e tremene he amzer o pedi, o vedita hag o kana meuleudiou ann Aotrou Doue. Chom a rea pell hag hirr da veilla enn noz, hag aliez ne gouske banne. Ne zebre kouls lavaret tamm ken nebeut, ha ne eve morse nemed dour. Ato e veze guisket deread ; mes dindan he zillad all e touge bepred eur zae reun.\nAr brud euz he zantelez a reaz da eur maread tud diredet d’he gaout a bep tu. Darn a deue hebken evit he velet, darn all evit goulenn kuzul diganthan, ha darn all erfin evit he bedi da obten evitho digant Doue ar iec’hed pe eur c’hras all bennag.\nEur c’hount pinvidik euz a enez Jerze, o veza bet pareet ganthan dioc’h eur c’hlenved heuzuz, a roaz d’ezhan ann hanter euz ann douarou en doa enn enezenn-ze. Neuze ar Zant a ieaz di da zevel eur gouent, hag heb dale e oue er gouent-ma ouspenn tri-ugent manac’h. Prest goude, e oue eur gernez vraz e Breiz, hag eleiz a Vretouned, euz ar renk huela zoken, a oue dare d’ezho mervel gant ann naoun. Mes kaout a rejont sikour e kouent Magloar e Jerze. Ar Zant, leun a fizians e Providans Doue, a ingalaz entrezho ann ed hag ann traou all a dlie servichout d’ezhan da vaga he venac’h. Doue hen rekoumpansaz o pourvei da ezommou ar re-ma enn eunn feson burzuduz, ha n’e ket boued a vankaz d’ezho.\nAdtapet diwar « https://br.wikisource.org/w/index.php?title=Buhez_ar_Sent/1894/Magloar&oldid=30760 »


2 vunutenn evit kompren sur Apple Podcasts\n2 vunutenn evit kompren RADIO KERNE\n2vn evit kompren ar jiletennoù harz-tennoù\nAr jiletennoù harz-tennoù, 'giz ma vez komprenet gant o anv, a zo graet evit gwareziñ an den a wisk 'nezhi ouzh tennoù ur bistolenn. Met penaos e c'hell ur jiletenn herzel ur volotenn metal kaset en aer da 400 metrad ar secondenn ?\n2vn evit kompren perak e varv ar gwenan goude bezañ flemmet\nSetu, deuet en-dro ur bern amprevaned en hol liorzhoù hag en o zouez ar gwenan ! An amprevan du ha melen, blevek. N'int ket tagus 'nezho met flemmañ a rint evit gwareziñ ar ruskenn hag o c'hoarezed. Hag en ur ober e varvint. Perak 'ta ?\n2vn evit kompren perak eo melen ar staot\nSed aze ul liv droch, perak eo melen hor staot ? A-raok respont d'ar goulenn-mañ 'vo mat deomp kompren petra eo ar staot da zigentañ.\nAr stoat n'eo nemet un doare da naetaat ar gwad.\n2vn evit kompren perak e c'hell an dour migañ an tan\nMa c'hell an dour lazhañ an tan eo gras da daou dra : ar mougañ hag ar yenaat.\n2vn evit kompren liv ar bloñs\n2vn evit kompren perak e chañj ar bloñsoù, liv. E galleg zoken e vez graet "bleu" deus ar bloñsadennoù. Padal ne chom ket glas ar bloñs, chañj a ra liv. Ha perak 'ta ?\n2vn evit kompren perak hon 'neus c'hoant da stotaat pa z'eo yen an amzer\nHa perak 'ta hon 'neus muioc'h c'hoant da stotaat p'hon 'neus riv ? Pa z'eo yen an amzer en deus hor c'horf UR pal, chom tomm. Evit dont a benn d'hen ober e kaso nebeutoc'h a wad da bennoù hor c'horf, bizied ha treid.


Nijerez - Wikipedia\nUn nijerez McDonnell Douglas F-15I\nUn nijerez (liester nijerezioù), pe ur c'harr-nij, hervez an termenadur degemeret gant an OACI, zo un aerlestr pounneroc'h eget an aer ha kaset da loc'hañ ha da zibradañ gant ur c'heflusker (ma n'eus keflusker ebet ez eo ur blaverez). Ar c'hemporzh en aer a zeu eus an ersavioù aerwezhel a c'hoarvez war gorreoù difiñv e-kerzh an nijadenn.\nNe gomzer ket "nijerez" pa zeu ar c'hemporzh eus un ardivink fiñvadus evel ur viñ-tro, rak ur viñsaskell eo an ardivink en degouezh-se. Ma vez lakaet ouzh an nijerez un ardivink evit pradañ war an dour e teu an nijerez da vezañ un dournijerez.\nJean-Marie Le Bris war e nijerez Albatros II, luc'hskeudennet gant Nadar e 1868.\nNijadenn gentañ un nijerez gant ur c'heflusker, ar Wright Flyer, d'an 17 a viz Kerzu 1903.\nSavet e voe ur blaverez gant an ijinour saoz George Cayley e 1853, met gant Jean-Marie Le Bris eo e voe graet nijadenn gentañ un nijerez e 1856, da lavaret eo nijadenn un aerlestr erlusket gant un nerzh rak sachet e oa e garr-nij L'Albatros artificiel gant ur penn-kezeg a zaoulamme war un draezhenn.\nEvit kontañ nijadennoù an nijer breizhat eo e voe implijet ar ger avion evit ar wech kentañ gant ar c'hazetenner Gabriel de La Landelle en e levr Aviation ou navigation aérienne sans ballon e 1863.\nKalz diaraogerien en nijerezh all a glaskas dibradañ o flaverezioù evel an Alaman Otto Lilienthal etre 1867 ha 1896. Aerlistri gant ur mekanik dre vurezh a voe savet gant an ijinadenner gall Clément Ader adalek 1890 hag an ijiner saoz-ha-stadunanat Hiram Maxim e 1894, met ne zibradas ket o ijnadennoù pe neuze nebeutoc'h eget 20 cm a-us al leur.\nNijadenn ar vreudeur Wright er Stadoù-Unanet e 1903 e voe an nijadenn gentañ gwiriekaet gant ar Gevread Aerlestrel Etrebroadel. Awenet e oant bet gant labour Otto Lilienthal dreist-holl. War wellaat a reas ar c'hirri-nij e-pad ar Brezel-bed kentañ ha goude. Ar Vreizhveuriz John Alcock hag Arthur Whitten Brown a reas an nijadenn dreuzatlantel diarsav gentañ e 1919.\nNijerezioù a voe en holl emgannoù bras an Eil Brezel-bed. Un elfenn bennañ eus ar strategiezh a voe evit ar Blitzkrieg alaman, Emgann Breizh-Veur, Brezel ar Meurvor Habask hag ar brezel argadiñ war kevandir Europa, kenkoulz war Talbenn ar C'hornôg ha Talbenn ar Reter.\nAr flistrell gentañ, da lavaret eo un nijerez gant ur c'heflusker dre zazloc'h, a voe an Heinkel He 178 alaman e 1939 hag an hini gentañ da emgann el Luftwaffe e voe an Messerschmitt Me 262 e 1943. E miz Here 1947 e voe tizhet moger ar son gant ur flistrell evit ar wech kentañ gant ar Bell X-1. An de Havilland Comet e voe ar flistrell genwerzhel gentañ, e 1952. Ar Boeing 747 e voe an nijerez treizhidi vrasañ eus 1970 betek 2005, ar bloaz ma'z erruas an Airbus A380.\n↑ (fr) Bretagne-Aviation\nAdtapet diwar « https://br.wikipedia.org/w/index.php?title=Nijerez&oldid=1988467 »\nKemmoù diwezhañ degaset d'ar bajenn-mañ d'an 25 Ebr 2022, da 12:41.


Bengaluru - Wikipedia\nRannvro (distrikt) Bangalore Urban\nMaerez Mumtaz Begum\nUhelder 920 m\nGorread 1280 km²\nHed 77.56° R\nLed 12.97° N\nPoblañs 6.158.677 (2006)\nKod post 560 0xx\nKod pellgomz (+91 (0)80\nBengaluru (stumm ofisiel abaoe 2014 pe Bangalore (hervez ar stumm saoznekaet) (kannadeg: ಬೆಂಗಳೂರು /'beŋgaɭuːru/) eo kêr-benn Karnataka, unan eus stadoù Republik India. Lec'hiet eo war bladenn Mysore. Savet eo bet tamm-ha-tamm en-dro d'ur c'hastell pri lakaet en e sav e 1537. Ur sez melestradurel eo ar gêr evit ar Saozon adalek 1831. E-pad ar British Raj - marevezh beli an Impalaeriezh saoz - e teu Tamilidi, Telougouidi ha tud eus hanternoz ledenez Indez di a-benn labourat ha diorren evel-se aozadurioù ar soudarded saoz. E 1881 eo dilezet kêr gant ar re-mañ da Vaharaja Mysore.\nAdalek 1947, pa zeu ar vro da vezañ dizalc'h, e krog Bengaluru da vezañ ur greizenn c'hreantel troet war an houarnerezh, ar mekanikerezh, ar gimiezh evit degas danvezioù d'an arme ha da industriezh an egor.\nKlouaroc'h eo an hin eno evit m'eo er c'hêrioù all eus India, ar pezh en deus sachet kalzik a dud da vont da chom di. Tolpad kêrioù Bengaluru a vod 6,1 milion a dud ennañ hiriv an deiz, a-hervez. Dre-se eo unan eus pobletañ lec'h India : en trede plas emañ evit pezh a sell ouzh ar c'hêrioù, er pempvet evit an tolpadoù-kêrioù.\nBerzh an embregerezhioù o labourat war dachenn an teknologiezhioù blein, goude ma oa bet frankaet an ekonomiezh er vro, en deus lakaet teknologiezh ar c'helaouiñ hag ar c'hehentiñ da ziorren a-grenn. Anavezet eo Bengaluru evit bezañ ur seurt Silicon Valley mod India.\nKavout a reer skolioù-meur ha skolioù-uhel lufrus e Bengaluru. A-fed live deskadurezh eo ar gêr-se en eil renk en India. Daoust da-se o deus hec'h annezidi da stourm ouzh kudennoù a gaver e penngêrioù ar "broioù o tiorren", en o zouesk ar saotradur, an hentoù stanket, an torfedoù niverus.\nUn delwenn da Gempe Gowda Iañ, diazezer Bengaluru\nAr gêr a zo bet anavezet dre ar bed gant hec'h anv saoznekaet Bangalore. Koulskoude eo un anv kannadek (ಬೆಂಗಳೂರು /'beŋgaɭuːru/).\nSetu an displegadenn hengounel a gaver evit kompren e orin : aet e oa ar roue Ballala, eus ar Riez Hoysala, da chaseal ha kollet en doa e hent er c'hoadoù. Aet skuizh an den ha foeltret gant an naon en dijet graet anaouedegezh gant ur paour kaezh maouez a roas dezhañ an tamm boued nemetañ a chome ganti. Gras dezhi, e tivizas ar roue ober "bende kaalu ooru" eus ar gêr, ar pezh a dalvez kement a "kêr ar fav berv" e kannadeg, rak setu ar pezh en dije bet d'e bred gant ar wrac'h kozh. Ha diveret e vefe an anv kannadek Bengalūru eus an droienn-se, a-hervez.\nKoulskoude e tiskouez splann an istorourien e oa eus ar gêr-se, anvet evel-se dija, a-raok mare ar roue Ballala. Koshañ meneg an anv-se a gaver testeniekaet en IXvet kantved, da vare Riez Ganga, en un enskrivadur kizellet er maen, ur veera kallu, da lâret eo ur roc'h m'eo bet enkrivet warni pozioù o reiñ mel d'ur brezelour ha d'e berzhioù mat. An enskrivadur-se a zo bet kavet e Begur, hag a ro da anaout ez eus bet un emgann e Bengalūru. Sed ar pezh a zo bet embannet gant ar gazetenn The Hindu war an afer-se n'eus ket pell zo :\nAn inscription, dating back to 890 CE, shows Bangalore is over 1,000 years old. But it stands neglected at the Parvathi Nageshwara Temple in Begur near the city...(w)ritten in hale Kannada (old Kannada) of the 9th Century, the epigraph refers to a Bengaluru war in 890 CE in which Buttanachetty, a servant of Nagatta, died. Though this has been recorded by historian R. Narasimhachar in his Epigraphia of Carnatica (Vol. 10 supplementary), no efforts have been made to preserve it. (Inscription reveals Bangalore is over 1,000 years old". The Hindu, 2006, The Hindu Group, d'an 20 a viz Eost 2004)\nHervez tud all e teu an anv-se diwar un anv-plant kentoc'h, ar gwez anvet Benga e saozneg pe (Ven-kai), brudet dre un anv all : Indian Kino Tree, da lâret eo Pterocarpus marsupium.\nAn elfenn istorel a zo diazezet mat eo ar fed en deus savet an aotrou dalc'hel Kempe Gowda Iañ (1513-1569), ur c'hastell pri eno e 1537. Ar savadur-se a zo e-lec'h m'emañ kalon ar gêr a anavezomp hiriv.\nE 2005 eo bet divizet gant gouarnamant Stad Karnataka reizhañ anv e gêr-benn d'ober gant ar stumm kannadek, Bengalūru end-eeun. Deuet eo ar c'hemm da vezañ ofisiel azalek ar 1añ a viz Du 2014.\nKartenn Rouantelezh Mysore e 1898 m'eo livet lec'hiad Bengaluru e ruz warni\nA-drugarez d'un enskrivadur bet kavet e-kichen Begur e ouezer e veze dalc'het ar c'horn-bro-se gant Riez Ganga betek 1004. Da c'houde eo dindan dalc'h Riez Cholas, eus an Tamil Nadu, e su India, etre 1015 ha 1116, bloaz ma'z eo staget Bengaluru ouzh Impalaeriezh Hoysala.\nKregiñ a ra istor ar gêr vodern da vat pa sav an aotrou Kempe Gowda 1añ, gwaz da Impalaeriezh Vijayanagara, ur c'hastell pri eno e 1537. Pa ra Kempe Gowda anv eus ar gêr-se eo evitan gandu bhoomi, ar pezh a dalvez kement a "douar an harozed". Kavet e veze er c'hastell-se karterioù-annez pe petes. Bez' e oa div straed pennañ ivez : straed Chickpete, eus ar reter d'ar c'hornôg ha straed Dodpete, eus an norzh d'ar su. En o c'hroashent e oa ar blasenn Dodpete, gwir kalon kêr. Savet ez eus bet pevar zour gant Kempe Gowda II da c’houde, a-benn bevenniñ tachennad kêr. Da vare ren Vijayanagara eo kavet kêr Vangalore a-vat.\nPa'z eo diskaret an Impalaeriezh-se e tro-distro al lec'h dindan dalc'h ar rouantelezh-mañ-rouantelezh. Skrapet eo gant Shahaji Bhosale, penn-bras ar Varated (Maratha), a-raok aloubadeg ar Mogol. A-benn neuze eo staget ouzh Rouantelezh Mysore. E 1689 eo feurmet Bangalore da Chikkadeva Raja eus Riez Wodeyar gant an Impalaer Mogol. Kerkent ha marvet ar roue Krishnaraja Wodeyar II e 1759, ec'h embann pennrener e armeoù, Haider Ali, bezañ-eñ ar roue. War e lerc'h eo e vab, ar Sultan Tipu, lesanvet "tigr Mysore", a zo mestr war ar rouantelezh.\nE 1799 eo drouglammet ha lazhet ar Sultan Tipu gant ar Saozon a laka o c'hrabanoù war Bengaluru a-benn neuze. Met leuzel a reont Maharajah Mysore merañ an aferioù foran pa reont int-i war-dro ar pezh a bled gant an arme. Dindan beli ar Saozon eo stag Bengaluru ouzh Rannvro Madras (Chennai). Lakaet eo da gêrbenn Rouantelezh Mysore e 1831. War gresk ez a kêr buan-tre, dreist-holl goude m'eo kreñvaet an darempredoù gant Madras, dre an telegraf eus un tu ha dre an hentoù-houarn d'egile (1864).\nDibunadeg ar su hag hent MG Road a zo takadoù sokial ha sevenadurel a-bouez er Bangalore Cantonment\nEn XIXvet kantved e teu Bengaluru da vezañ ur gêr c'hevell : bez' emañ ar pete en un tu, da lavaret eo takad an annezidi, ma kaver Kannadiz en o zouesk da gentañ-penn ; d'egile emañ karter ar soudarded, ar Bangalore Cantonment, ma kaver divroidi deuet eus an Tamil Nadu (kreisteiz India) ennañ.\nE 1898 e tigresk an niver a geodediz en un taol abalamour d'ur vosenn-red.\nE 1906 eo Bengaluru kentañ kêr India o kaout tredan, produet gant ur greizenn dourdredan lec'hiet e Shivanasamudra.\nAr vrud a ra "Liorzh India" eus Bengaluru a gav he roud e 1927 pa'z eo bet lidet 25 bloavezh ren - Jubile Arc'hant - ar roue Krishnaraja Wodeyar IV. Un digarez eo bet al lid-se evit kaeraat kêr : krouet eo bet liorzhoù, ha savet ospitalioù ha batisoù foran all.\nGoude dizalc'hidigezh India, e miz Eost 1947, eo staget Bengaluru ouzh Stad Mysore. Kresk al labour er gennad foran a laka kalzik a Gannadiz diwar ar maez da zont da chom e kêr. Dont a ra tud eus norzh Stad Karnataka hag eus distrig Kodagu, er mervent. E 1961 ez eus 1.207.000 a dud o chom e Bengaluru. Goude-se eo tro an embregerezhioù arbennikaet war dachenn ar c'hirri-tredan da ziorren. Digoret eo al labouradeg MICO (Motor Industries Company) da skouer, ur skourr eus ar bennembregerez Bosch, a-benn aozañ boujiennoù.\nUr c’hresk eus ar re uhelañ a zo bet war briz al lojeiz er bloavezhioù 1980 ha 1990, abalamour d’an arc’hant bet postet eus lec’hioù all en India, a-benn kaout ranndioù e-barzh savadurioù uhel, meur a estaj enno, e plas parkeier bras ha penntier an drevadennerien. Donegigezh pennembregerezhioù estren er bloavezhioù 1990, e-giz ar bankoù ANZ Bank pe Citi bank, pe c’hoazh ar stalioù liesvroadel o kinnig boued d’an daoulamm, evel Pizza Hut pe Kentucky Fried Chicken (KFC), en deus kendalc’het da zegas arc’hant da v-Bengaluru ivez. Unan eus brudetañ darvoud bet e Bengaluru a zo bet dalc'het e 1996, pa’z eo bet aozet eno dilennadeg "Pleumpenn ar Bed" (Miss World), a zo bet gwelet, sañset, gant 2 viliard a dud er skinwel.\nStrolladoù tud a zo savet a-enep d'ar braz eus an emdroadurioù-se rak aon o devoa e kollfe ar gêr hec'h identelezh-broad hag he yezh. Evel-se eo bet harzet ur 1000 bennaket a dud oc'h enebiñ ouzh an abadenn "Pleumpenn ar Bed". E 1996 eo bet taget ha gwalleget stalioù KFC e Bengaluru gant peisanted a gave dezho e tiskoueze ar stalioù-se skeudenn dilhadoù mod "kornôg ar bed", ar pezh n'eus seurt ebet da ober en India evito.\nE-kerzh ar bloavezhioù 1990 en deus gouarnamant Stad Karnataka harpet raktresoù brasvent da ziwanañ, e-giz stadoù-sport ha savadurioù-stroll gant ranndioù miret evit an dud binvidik. Evit-se eo bet pulluc'het kozh lojeizoù ar re baourañ a zo bet adsavet er c'harterioù-tro pellañ. E-kreiz ar bloavezhioù 1990 bepred he deus ekonomiezh Bangalore lieskresket, gras d'ar software boom. E-keit-se en deus digresket an niver a bostoù-labour el labouradegoù eus ar gennadoù all, pe dost.\nKartenn Bengaluru, ma weler karterioù ar soudarded -Bangalore Cantonment- livet e glas warni, sanket er c’harterioù-annez\nLec’hiet eo Bengaluru e gevred Stad Karnataka, e su India. E kreiz Pladenn Mysore emañ, en un uhelder keitat a 920 metrad.\nStok eo Distrig Bangalore ouzh Distrig Kolar er biz, Distrig Tumkur er gwalarn, Distrig Mandya er gevred, Distrig Chamarajanagar er su ha bevennet eo gant Stad Tamil Nadu er su.\nTeir rann velestradurel, anvet taluk pep hini anezho, a gaver e Distrig-kêr Bengaluru : Bengaluru norzh, Bengaluru su hag Anekal. An hini kentañ a zo un uhelgompezenn pa’z eo disingal an eil, gant traoñiennoù ha menezioù tro-ha-tro.\nTopografiezh Bengaluru a zo kentoc’h plat, war-bouez un geinenn a dreuz en he c’hreiz, eus an norzh-biz d’ar su-gevred. Uhelañ leign Bengaluru a zo anvet Doddabettahalli (962 m) hag a zo lec’hiet war an draenenn-se.\nN’eus ket a bennstêrioù o redek dre ar gêr. Koulskoude ez eus ar stêrioù Arkavathi ha Kaveri o redek en norzh, er menezioù Nandi, 60 km ac'hann da v-Bengaluru. Ar riñvier Vrishabhavathi, un adstêr eus Arkavathin, he deus e vammenn e Basavanagudi, hag a red dre v-Bengaluru. An div stêr-se a gas ganto o-daou ul lodenn vat eus dourioù louz ar gêr. Ur reizhiad kanioù-skarzh, bet savet e 1922, a ra war-dro un dachennad a 215 km². Pemp kreizenn buraat, lec'hiet e tro-war-droioù Bangalore a zo kevreet ouzh ar rouedad-se. Er XVIvet kantved en doa ar roue Kempe Gowda I toullet meur a lenn a-benn pourvezañ dour da dud Bengaluru. Diwezhatoc'h en XXvet kantved, o deus kreizennoù dre zour ar menezioù Nandi, lakaet en o sav gant an aotrou Mirza Ismail (Diwan Mysore, 1926–41), pourvezet dour a-feur ma greske an niver a dud e Bengaluru. Hiriv an deiz e vez lakaet fiziañs e poulloù-dour diazadoù doureier Kaveri ha war burlec'hioù raktreset war ar stêrioù Vrishabhavathi hag Arkavathi evit ma vo degaset an ezhomm-red a zour da 6 milion a dud. Bemdez e resever 800 milion a litradoù dour e Bengaluru, ar pezh a zo muioc'h hag ar pezh a zo lonket gant n'eus forzh peseurt kêr all en India. Daoust da se e vez mankoù ingal awalc'h, dreist-holl e-pad an hañv.\nDav eo ouzhpennañ da se ar c'hresk spontus a zo bet e saotradur an aergelc'h abalamour da gresk an niver a girri war an hentoù. Ken evit reiñ ur soñj eo mammgêrioù Ahmedabad, Delhi ha Kolkota lakaet e-touesk ar c'hêrioù izel o saotradur pa vez renket Bengaluru ha Mumbai e-touez ar re etre.\nMenezioù Nandi, lec'hiet e norzh, 60 km ac'hann da Bengaluru, a zo war-dro 1500 metrad a uhelder anezho\nUn hanter dousennad bennak a lennoù pe mirlennoù gant dour dous a zo e bro Bengaluru, ar re vrasañ anezho o vezañ mirlenn Madivala, lenn Hebbal, lenn Ulsoor ha mirlenn Sankey. Degaset e vez dour a-zoare gant glav moñson ar biz kenkoulz ha gant moñson ar mervent. Reizhiad ledenez gneis eo pennañ unvez meinek ar rannvro, gant greunvaen, gneis ha migmatit ennañ, pa gaver laterit ruz, douar pri tanav e douaroù Bengaluru. N'eus ket bet a grendouarioù bras e Bengaluru, daoust m'eo lec'hiet en un dachennad ma c'haller kaout seurt darvoudoù (Takad II). C'hoarvezet eo bet d'an douar krenañ un tamm memestra.\nGras da uhelder he sez ez eus e Bengaluru un hin plijus hag ingal a-hed ar bloaz. Uhelañ gwrezverk bet enrollet a zo bet 38 °C hag an hini izelañ, 11 °C. Ral eo pa tisken ar gwrezverk dindan 12° C er goañv, ha ne bign ket en tu all da 38 °C en hañv. Glebañ mizvezhioù ar bloaz eo miz Eost da gentañ ha Gwengolo hag Here da c'houde. Kempouezet e vez alies tommder an hañv gant arneñv ha barradoù avel ur wech dre vare, a laka tredan da chom sac'het ha douaroù da vezañ beuzet. Peurliesañ e ra glav d'arbardaez pe e-pad an noz. Ne ra ket diouzh ar mintin peurvuiañ. Ar muiañ a c'hlav zo bet e-korf un devezh a 24 eurvezh a oa bet d'ar 1añ a viz Here e 1997, pa oa bet kouezhet 180 mm a zour.\nAr Vidhana Soudha, e-lec'h m'emañ sez Bodadeg-lezenniñ Karnataka\nKarget eo Bengaluru Mahanagara Palike (BMP), da lâret eo Kuzul-mammgêr Bengaluru (kannadeg : ಬೆಂಗಳೂರು ಮಹಾನಗರ ಪಾಳಿಕೆ ; saozneg : Bangalore Metropolitan Councila) da blediñ gant an aferioù foran hag an aozadurioù-kêr. 100 dilennad a ya da ober ar c'huzul-kêr-se, anvet corporators anezho, unan evit bep a garter (wards). Aozet e vez an dilennadegoù bep pevar bloaz, da geñver ur mouezhiadur hollek. Padal e vez dibabet maer ha komiser ar c'huzul e-touesk un niver resis a dud war ar renk, ar re-mañ o vezañ choazet hervez o c'hast pe o meuriad, pe kemeret e rummad ar merc'hed.\nSammet e vez ar c'huzul gant kudennoù a bep seurt, evel stankter ar c'hirri war an hentoù aet da gozh, abalamour da gresk fonnus poblañs Bangalore. Un priziadur bet kaset e 2003 a laka endro Bengaluru d'ul live kazimant peurvat evit pezh a sell ouzh perzh an dour, an ekoreizhiad douarel ha dourel, pa'z eo bet kavet fall an dachenn sokial hag armerzhel (tremenerezh stanket, kalite ar vuhez pemdez...). Kavet eo bet abeg er c'huzul gant Lez-uhel Karnataka, annezidi ha kevredigezhioù zo, abalamour d'e vankoù evit kempenn an hentoù. Dre ma n'eo ket bet raktreset mat kresk an niver a annezidi e kêr, en deus ar c'huzul klasket distankañ an hentoù o sevel karrpontoù hag hentoù war bontoù e-kichen an hentoù a zo anezho dija, hag o rediañ ar c'hirri da vont gant hentadoù a gas d'ur penn hepken. E 2005 o deus ar Gouarnamant kreiz ha Gouarnamant ar Stad postet pep hini anezho ul lodenn vras eus o budjed a-benn diorren hentoù Bengaluru. Produet e vez war-dro 3.000 tonnenn a loustoni kalet bemdez e Bengaluru, 1.139 tonenn o vezañ dastumet ha rotelet. War goust an ti-kêr e vez dastumet ar peurrest, a vez berniet war dachennoù digor pe war bord an hentoù e-maez kêr.\nRenet e vez polis Bengaluru gant ur c'homiser, a zo ofiser ar Servij Polis Indian (Indian Police Service, IPS). Labour ar polis-kêr a zo rannet etre meur a zachenn (Polis an hentoù, an Adpolis, Skour kreiz an torfedoù, Burev-kêr marilhañ an torfedoù) ha kaset da benn gant 86 komiserdi, daou anezho o vont en-dro gant merc'hed hepken.\nO vezañ ma'z eo Bengaluru kêr-benn Stad Karnataka e kaver enni sezioù ensavadurioù-stad a-bouez evel Lez-uhel Karnataka, Vidhana Soudha (sez Bodadeg-lezenniñ ar Stad) ha Raj Bhavan, da lâret eo Ti ar gouarnour. Dileuriet e vez Bengaluru gant daou zen e Bodadeg-lezenniñ India, anvet Lok Sabha - ar pezh a dalvez kement ha "Ti ar Bobl" - ha gant 24 den e Bodadeg Stad Karnataka.\nUr greizenn ekonomikel a-bouez eo Savadur an Aveiñ Foran, lec'hiet Hent MG\nE 2001 eo bet postet 3,7 miliard $ SU e Bengaluru, arc'hant o tont eus an diavaez, ar pezh a lakae Bengaluru e trede renk kêrioù India war an fed-se.\nDiorren greanterezhel Bengaluru a zo diazezet war soñjoù un nebeud rakgwelerien er bloavezhioù 1940, evel an Aotroù Mirza Ismail hag an Aotrou Mokshagundam Visvesvaraya. Un toullad a labouradegoù foran o deus o sez e Bangalore, en o mesk Hindustan Aeronautics Limited (HAL), National Aerospace Laboratories (NAL), Bharat Heavy Electricals Limited (BHEL), Bharat Earth Movers Limited (BEML) hag Hindustan Machine Tools (HMT). E miz Mezheven 1972 eo tro Indian Space Research Organisation (ISRO – Aozadur Indian ar C’hlaskerezh war an Egor) d’en em staliet eno.\nLesanvet eo Bengaluru “Silicon Valley of India” - Traoñienn silikon India - peogwir e kaver bodet enni kalzig a embregerezhioù gouestlet da deknologiezh ar c'helaouiñ hag ar c’hehentiñ (TKK). Bez emañ ar re-mañ evit 38 % eus an 12,2 miliard a $ SU degaset en India, diwar gwerzh produioù an teknologiezhoù nevez e-maez ar vro. Dispartiet eo embregerezhioù Bangalore o plediñ gant TKK etre teir rann : tachenn teknologel ar meziantoù da gentañ ; tachenn etrebroadel an teknologiezh da eil ; ar gêrig elektronek da drede. Er “gêriadenn” diwezhañ-mañ e kaver an embregerezhioù Infosys ha Wipro, a zo en eil hag e trede renk an embregerezhioù war dachenn ar stlenneg en India. Kresk an holl embregerezhioù-se ne ya ket ket digudenn. Evel-se ne glot ket frammoù ar gêr gant o ezhommoù, dre m’emañ ar melestradurezh o klask bastañ da c’houlennoù al labourerien-douar da gentañ-penn. Ar re-mañ a ya da ober ar braz eus an elektourien. E miz Gouere 2004 en deus kinniget Azim Premji, Prezidant-Pennrener Wipro, e tilojfe e stal, oc’h embann “ne weler ket stad an traoù (stad danframmoù Bengaluru) mont war wellaat dindan berr amzer”. E mod-se e vez Hent Hosur, a gas eus kreiz-kêr Bengaluru d’ar gêrig elektronek, unan eus an hentoù an aliesañ stanket.\nAn tachad a zo war gresk e Bengaluru er mare-mañ eo hini ar bioteknologiezh. Staliet eo eno 97 eus an 240 embregerezh indian bennaket troet o zachenn-labour war ar bioteknologiezh. En o zouesk emañ Biocon, 16vet embregerezh an dachenn dre a bed a-fed gounidoù.\nSellit ivez ouzh Roll embregerezhioù TKK Bangalore\nTreuzdougen[kemmañ | kemmañ ar vammenn]\nHindustan Airport (pe HAL Airport), lec’hiet e Bengaluru, eo pevare aerborzh India. Ur aerborzh lec’hel hag etrebroadel eo. Gallout a reer tapout eno kirri-nij a-benn mont da Azia, d’ar Reter-Kreiz ha da Europa. Pa'z eo bet frankizaet ekonomiezh India en deus kresket niver ar c’hompagnunezhioù-aer diabarzh, en o zouez meur a stal marc’had-mat, doare low cost anezho, izel prizioù ar bilhedoù ganto, evel SpiceJet, Kingfisher Airlines, Jet Airways ha Go Air. Dre m’he deus he sez e Bengaluru, eo Air Deccan ar gompagnunezh gentañ evit pezh a sell ouzh an niver a nijadennoù. Er c’hontrol eus ar pezh a c’hoarvez a hend-all dre India eo an aerborzh-mañ e-kerz an embregerezh foran Hindustan Aeronautics Limited, a implij al leurennoù pradañ-dibradañ evit amprouiñ nijerezioù-brezel an arme-nij (Indian Air Force). Un disoc’h etre eo aerborzh Hindustan, un diskoulm evit mougañ an disemglevioù bet savet diwar ar raktresoù disheñvel a oa etre gouarnamantoù ar Stad, ar gouarnamantoù-kreiz hag an embregerezh Hindustan Aeronautics Limited.\nTeirrodegoù-tan (Autorickshaws) a vez graet ganto alies gant tud Bengaluru evit mont ha dont\nKevreet-mat eo Bengaluru ouzh ar peurrest eus ar vro, gras da gompagnunezh foran hentoù-houarn India, Indian Railways hec’h anv. Gant an tren Rajdhani Express ez eer da New Delhi. Gallout a reer mont da Vumbai (bet anvet Bombay), Chennai (bet anvet Madras), Kolkata (Calcutta), Hyderabad ha d'ar c’hêrioù pennañ all e Stad Karnataka.\nAn teirrodegoù-tan (Autorickshaws) du ha melen, daoust dezho bezañ anvet ivez « otoioù » end-eeun, a ya da ober ur mod brudet da vont ha da zont e kêr. Tri den a c’hell bezañ kaset ha degaset gant unan anezho. Meur a gompagnunezh a ginnig taksioù ivez, gant kirri-tan, anvet “Taksi-kêr” peurliesañ. Daoust ma c’hallont kas pevar den ganto war un dro e koust kaeroc’h mont ganto evit mont gant an teirrodegoù-tan.\nEus e du ar gevredad Bangalore Metropolitan Transport Corporation (BMTC) a ginnig 3207 karr-boutin foran o kas ha degas un 2,8 milion bennak a vannlevidi.\nAr metro a zo da vezañ lakaet e plas e diabarzh ar gêr ivez. E 2008 e tlefe mont en-dro. 33 km a hentoù-houarn a zo raktreset da gentañ, kerkoulz dindan douar ha war an douar. 32 arsav a vo evit kregiñ, re all a zo raktreset diwezhatoc’h.\nUn templ hindouat e Bengaluru, gant e gopuram, un tour tev ha livet-kaer, skoueriek eus an tisaverezh dravidat\n↑ Good morning, Bengaluru, The Hindu, 1/11/2014\nAdtapet diwar « https://br.wikipedia.org/w/index.php?title=Bengaluru&oldid=1942889 »


Er penn-kentañ e oa bet anvet hunmin jeong-eum (훈민정음; 訓民正音 pe «sonioù reizh evit deskiñ d'ar bobl») ha betek 1910 e veze graet outañ 正音 cengum («sonioù reizh»), 언문 諺文 ŏnmun («skritur izel»), 國믄 kwukmun («skritur broadel») pe c'hoazh amkeul (암클 «skritur ar maouezed») pe ahae(t)geul (아햇글 pe 아해글 «skritur ar vugale»).\nIjinet an anv hangeul («skritur meur» e hengoreaneg ha «skritur koreanek» e koreaneg a-vremañ) gant ar yezhoniour koreat Ju Si-gyeong e 1912.\nDamheñvel eo ar skritur hangeul ouzh ar sinalunioù (anvet hanja e koreaneg) rak renket e vez lizherennoù ar hangeul e bloc'hadoù silabennek karrezennek, da skouer :\nㄱ (g) + ㅡ (ŭ) + ㄹ (l) = 글 (geul)\nE gwirionez avat, int doare-skrivañ disheñvel-mik an eil diouzh egile o vezañ m'emañ an hangeul un doare skrivañ lizherennek hag a dalvez da ziskouez an doare ma vez distaget ar gerioù kentoc'h evit o ster.\n1.5.3 Teorienn Ledyard\nBez' ez eus 51 jamo en holl, en o zouez 24 jamo eeun. Rannet e vez al lizherennoù eeun e 14 kensonenn anvet ja-eum (hangeul: 자음; hanja: 子音 “sonennoù bugale”) ha 10 vogalenn anvet mo-eeum (hangeul: 모음; hanja: 母音 “sonennoù mamm”). Skrivet e vez doubl pemp kensonenn eeun evit ober diouzh ar sonennoù tenn pe kreñv (s.o. ar pennad “koreaneg”) ha kensonennoù kevrennek all a c'hell bezañ skrivet dre implijout meur a gensonenn eeun skrivet renk-ouzh-renk. Implijet e vez div lizherenn vogalennek ivez evit skrivañ diftongennoù evel-hen:\n14 lizherenn gensonennel eeun: ㄱㄴㄷㄹㅁㅂㅅㅇㅈㅊㅋㅌㅍㅎ, mui ar re chomet en dizuz: ㅿㆁㆆㅱㅸㆄ\n5 lizherenn gensonennel doubl: ㄲㄸㅃㅆㅉ, mui ar re chomet en dizuz: ㅥㆀㆅㅹ\n6 lizherenn vogalennek eeun: ㅏㅓㅗㅜㅡㅣ, mui an hini chomet en dizuz: ㆍ\nEn taolennoù-mañ e vez diskouezet an holl kensonennoù ha vogalennoù implijet gant an doare-skrivañ hangeul gant o stumm orin e glas hag o stummoù bet savet diwarne da heul:\nIsrannet e vez al lizherennoù kensonennel e pemp rummad gante peb ur stumm diazez. Aroueziet e vez gant ar stummoù-se lec'hioù distagañ (dent, teod, staon pe korzailhen), da skouer:\nㄴ a diskouez penn an teod o touchañ ouzh ar c'hellig. Diwar ar stumm diazez-mañ e vez savet ivez ㄷ gant ar varrenig uhelañ o tiskouez e vez staget an teod ouzh ar staon. Gant ur varrennig greiz ouzhpenn ㅌ e tiskouez e vez distaget dre c'hwezhañ.\nSetu ivez an div ziftongenn a grog gant y-:\n(E-krec'h) Lizherennoù phagspa [k, t, p, s, l], hag al lizherennoù hangeul sañset bezañ bet diorroet diwarne [k, t, p, ts, l]\nHervez Gari Ledyard eus Skol-Veur Columbia e vije bet diorroet al lizherennoù hangeul diwar lizherennoù ar skritur phagspa implijet gwechall evit skrivañ ar mongoleg kentoc'h evit bezañ awenet gant perzhioù distagañ.\nAmañ e vez kavet anvioù al lizherennoù bet krouet gant Choi Sejin e 1527 mui o anvioù a-vremañ bet roet dezhe pa oa bet unvanet an daore-skrivañ e Norzh Korea (RPDK).\nKenstrollet e vez al lizherennoù (jamo) e bloc'hadoù silabennoù, enne div lizherenn diazez d'an nebeutañ hag alies a-walc'h betek teir: ur gensonenn (eeun pe kevrennek) en deroù anvet choseong (hangeul: 초성; hanja: 初聲), war-lerc'h ur vogalenn (pe un diftongenn) e kreiz ar silabenn anvet jungseong (hangeul: 중성; hanja: 中聲) hag ivez a-wechoù (met n'eo ket dre ret) ur gensonenn (eeun pe kevrennek) e diwezh ar silabenn anvet 'jongseong (hangeul: 종성; hanja: 終聲). Pa n'eus kensonenn ebet e deroù ur silabenn e vez skrivet ㅇ (ieung), met n'eo ket ret serriñ ur silabenn da heul ar vogalenn greiz.\nAdtapet diwar « https://br.wikipedia.org/w/index.php?title=Hangeul&oldid=1909288 »\nDernière modification le 15 Eos 2021, à 17:13\nKemmoù diwezhañ degaset d'ar bajenn-mañ d'an 15 Eos 2021, da 17:13.


Journal de Renaud Camus, jeudi 27 mars 2014\ncréée le vendredi 28 mars 2014, 10 h 54Jeudi 27 mars 2014, minuit et demi. Ayant reçu de la Drac un avis de subvention, confirmé par une lettre du préfet de ~~~~~~~, ~~ ~~~~~~~ ~~~~ ~~~~~~~~ ~~~ ~~~ ~~~~~, ~~~ ~~~ ~~~~~ ~~~~~~~~~ ~~~~~ ~~’~~~~~~~~~~~ en chef des ~~~~~~~~~~ ~~~~~~~~~~~~, ~~~~~~~~ ~~’~~~~~~~~ ~~~~~ ~~~ ~~~~~~. ~~~ ~~’~~ ~~~~ ~~~~ ~~~ ~~~~~~~~~~ ~~~~~~ ~~~~~~ ~~~ ~~~~~~~~~ ~~~~ ~~~~~~~~~~~~~ ~~~ ~~~~~~~~. ~~~~~~~~ ~~~, une ~~~~~~~~~~~~~ ~~~ travaux ? Mais est-ce qu’on ~~~ ~~’~~ ~~~~ ~~~~~, ~~~~~~~~ ~~~~ ~~~~~~~~ ~~~~~ ~~~~~~~~~~~~~~ ? ~~~ ~~~~, ~~~ ~~’~~ ~~~~~ ~~ ~~~~~, ~~~ ~~~~~ ~~~~ ~~~~~~~~~ ~~~~~~~~~~~~ ~~~~~~~~~~~ — ~~~ ~~~~~~ ~~~~ ~~~~~~~~ très bien être ~~~~~~~~~~~~~~ ~~~~ ~~~~~~~~ ~~~~ ~~~ ~~~~~~~~~ ~~~~ ~~~~~~~~~~ (~~ ~~~~~ ~~~~~ ~~~~ ~~~ ~~~~~~~~~~~, ~~~~~~~~, ~~~ ~~~~~~~ ~~~~ ~~~~~~~, évidemment).\nTout ~~~~ ~~~~~~~~~~~~~~ ~~~~~~~~ ~~~~~ ~~~~~~~ ~~~~, ~~~~~~ les répondeurs téléphoniques ~~~~ ~~~~~~~~ ~~~~~~~~~, ~~~~ ~~~~ ~~~~~~~ ~~~~~ ~~~ ~~~~~~ ~~~~ ~~~~~~~~ ~~~~~~~~ ~~~~ ~~~ ~~~~~~~~~. ~~~~~ ~~~~~~~~~~~ ~~’~~~~~~~~~~~~~ ~~~ ~~~~~~~~, ~~~ ~~~~~ ~~~~~~~~~~~ ~~~ ~~~~~~~~ ~~~~~~~~~~~ ~~~~ étude préalable. Mais ~~’~~~~~~ ~~~~~~~~~~ ~~~~~ ~~’~~~~~~ ~~~~~ ~~~~~~, ~~~~ ? (~~~ ~~~~~~ ~~~ ~~~~~~ ~~~’~~~ ~~’~~~ ~~ ~~~~~~ ~~~~~ ~~~~~~ ~~~~~~.) ~~~ ~~~~, ~~~ ~~~~ ~~~~~ ~~~ ~~’~~ ~~~~~ ~~ voir : maintenant il ~~~~~ ~~~ ~~~~~~~ ~~~~~~~~~ ~~~~~ ~~~~~~~~~, ~~~~~~~~~~ ~~~~~~~~~~~ ~~~ ~~~~ ~~~~~~~~ ~~~~~ ~~~~ ~~~~~~~~~~~~~~ ~~~~ ~~~~ ~~~ ~~~~ ~~~~~~~ ~~~ ~~’~~~~~~~~~~~~~ ~~~~ ~~~~~~~~~, ~~~ ~~~~ ~~’~~~~ ~~~~~~~~~~ acquis. Je n’ose ~~~~~~~~~ ~~~ ~~~~ ~~~~~~~~~ ~~~~~ ~~~~~ ~~~ ~~~~~ ~~~ ~~~ ~~~~~~~ ~~~~~~~ ~~~~~~~~~~~~~, ~~~~ ~~~~~~~~~ ~~~~~ ~~~~~ ~~~ ~~~~~~~ ~~ ~~~~~, ~~~~ ~~~~~ ~~~~ ~~~ ~~~~~~~~, ~~~ l’autorisation n’est pas accordée.\nHésitant ~~ ~~~ ~~~~~~~ ~~~~~ ~~~~ ~~~~~~~~~~ ~~’~~~~~~~, ~~~~~~~~ ~~~ ~~~ ~~~~~ ~~~~ ~~~~ ~~~~~~~~ ~~~~~~~~~~ ~~~~~ ~~~~~~~~, ~~~ ~~~~~-~~~~~ ~~~ ~~~~ ~~~~~~~~~~, ~~’~~~~~~~ ~~~~ ~~~~~~~~~~ ~~~ temps, et me ~~~~~~~~ ~~~ ~~~~~~ ~~~~~~~~~~ ~~~~ ~~~~ ~~~~~~~~~~ ~~~~~~~~~~~ ~~~~ ~~~~~~~~~ ~~~ ~~ ~~ ~~~~~~~ ~~~ ~~~~~ ~~~~, ~~~~~ ~~~~ ~~~~~~~~ ~~~~~~~~ ~~~ ~~~ ~~~~~. ~~~~, ~~~~, ~~~ sait que c’est ~~~~~ ~~~~~, ~~~ ~~~ ~~’~~~~ ~~~~ ~~~~~ — ~~~~~ ~~~’~~~~-~~~ ~~~~ ~~’~~~~ ~~~~ ~~~~~ ~~~ ~~~~ ~~~~, ~~~ ~~~~~~~ ~~’~~~ ~~~~~~~~~ ~~~~~~ ~~~ ~~~~~ : ~~~~~ ~~~ ~~~~~ siècles ?\nAfin de me ~~~~~~~~~ ~~~ ~~~~~~, ~~~~~ ~~~~~~, ~~. ~~’~~~~~~~~~~~ ~~~ ~~~~~ ~~~ ~~~~~ ~~~ ~~~~ ~~~ ~~~~ ~~~~~~~ ~~~ ~~~~~~~-~~~~~ — ~~~ ~~~~~~~~, ~~~ ~~~~~~ ~~~~~ —, ~~~~, ~~~~, ~~ fini par renoncer ~~ ~~~~ ~~~~~~~~ : ~~~~~ ~~~~~, ~~~~~ compliqué.\nJe ~~~~~~~~ ~~~~~~~ ~~~~~~~~~~~~~~ ~~~ Discours ~~ ~~~ XVIIe Chambre, ~~~~~~ ~~’~~~ ~~~~~~ ~~~ ~~~~~ ~~~~~ ~~~ ~~~~~~ ~~~~ Demeures. ~~~~~, outre que je ~~’~~~ ~~~ ~~~~ ~~~~~, ~~~~~~~~~~ (~~~~~~ ~~~ ~~~ ~~~~~~~~~~~~ ~~~~ ~~~~~~-~~~~~, ~~~ ~~~~~), ~~~ ~~~~~ ~~~~~ ~~~ ~~~~~~~ ~~~~ ~~~~~~~~~ ~~~ ~~~~ ~~~~~~ Demeures, ~~~’~~~~~~~ ~~~~~~~~~~ ~~’~~~~~~~~ pour demain ou ~~~~~~-~~~~~~~ : ~~~~~~~ ~~~~~ ~~~~~~ ~~ ~~~ ~~~~~~~. ~~~~~~~ ~~~~~~~, ~~~ ~~~~ ~~~~~, ~~’~~~~~~ ~~~ ~~~~~~~~~~~~~ ~~~~ ~~’~~~~ ~~~~~ ~~ ~~~~~~ « ~~~~~ ~~~~ ~~~~~~~~~~~ ~~~~~~~~~~~ » ~~~ ~~~~~~~ ~~~~ Demeures, et ajoute ~~~’~~~ ~~~~~ ~~~~ ~~~~~ ~~~~~~~~~~~ ~~~~~~~~~, ~~~~~ ~~~ ~~~~ ~~~~~~~~~ ~~~~~~~~ ~~ ~~~~~~, ~~~~~ ~~~~ ~~~~~ ~~~~~~~~~~~ ~~~ ~~~~ ~~~~~ ~~~~~~~ ~~~~~~~~~ ~~~~~~~~ ~~~ ~~~~ ~~~~~~~~~ ~~~~~ Fayard, L’Anthologie de ~~’~~~~~~ ~~~~ hommes ~~~ ~~~ Dictionnaire ~~~~ ~~~~~~~~~~~~~ ~~~ ~~~~~~~~~ contemporain. ~~’~~~~~~~~~ ~~~~~~ ~~’~~~~~~ ~~~~~~~~. ~~~~~ ~~~ ~~~~~~~~~ ~~~~~~~ ~~~~~ ~~~~~~~ ~~~~~~~ ~~~~~~ ~~~ ~~~ ~~~~~~~ ~~~~~ le Dictionnaire : Le ~~~~~~~~~ ~~ ~~~ XVIIe Chambre, ~~~~ ~~~ ~~~~~~~~ ~~~~ ~~~~~ ~~~ ~~~~~~~~~, ~~~ La ~~~~~~~~~~~~~ ~~~~ prénoms, ~~~~~ ~~~ ~~~~~~~ ~~~~~ ~~~~ ~~~~~~~~ ~~~~~~~, ~~~~~~~~~~ ~~~~~ ~~’~~~ colloque du Siel.\nDieu ~~~~ ~~~~~~~ ~~~~~~~, ~~~~~-~~~ ~~~~~~~ fait ?\nvoir l’entrée du jeudi 27 mars 2014 et son image dans Le Jour ni l’Heure


Kinnig lezenn kannaded Breizh : cheñch ar vonnreizh evit gellet sinañ Karta Europa ar yezhoù rann\nKinnig lezenn kannaded Breizh : cheñch ar vonnreizh evit gellet sinañ Karta Europa ar yezhoù rannvroel\nCommuniqué de presse de Jean-Luc BLEUNVEN\nPorte-parole: Jean-Luc BLEUNVEN\nPublié le 11/07/13 13:18 -- mis à jour le 00/00/00 00:00\nTregont kannad eus Breizh (war ar 31 a zo a gleiz e Breizh pemp departamant) o deus sinet ur raktres lezenn a lavar penaos eo posubl cheñch ar vonnreizh evit ma c'hellfe Bro C'hall sinañ Karta Europa ar Yezhoù bihan. Fiziañs m'eus e vo moaien neuze bodañ ar C'hongrès (ar Sened & ar parlamant) araok fin ar bloaz. Ret e vo neuze dont a benn da dapout 3/5vedenn eus ar mouezhioù 'vit cheñch ar vonnreizh.\nA drugarez da labour Jean-Jacques Urvoas, prezidant komision al lezennoù, e c'hellomp bremañ lavaret penaos e viche posupl henn ober.\nDaou zoare 'zo da cheñch ar vonnriezh : pe 'vez graet ur referendum, pe 'vez bodet ar C'hongrès. François Holland ne fell ket dezhañ ober ur referendum, ar pezh a zo un dra vat. Dao 'vo neuze bodañ ar C'hongres. Simple o ar reolenn neuze : ret eo kaout muioc'h 'vit 3/5vedenn eus ar mouezhioù 'vit cheñch ar vonnreizh.\nBez e ranko bremañ an holl strolladoù politikel lavaret sklaer o soñj war ar yezhoù rannvroel. Evit kaout mouezhioù a walc'h e rankimp bezañ unanet, a-gleiz e giz a-zehou.\nJean-Luc Bleunven Kannad Goueled Leon\nHa perak n'eo ket mat ober ur referendum ?


Pennant Melangell - Wikipedia\nUr gêriadennig eus Kembre eo Pennant Melangell, e gwalarn kontelezh Powys, e menezioù Maldwyn, hag eno e vez enoret santez Melangell. E penn uhelañ Cwm Pennant emañ, ur 5 km bennak er c'huzh-heol da Llangynog. Er Grennamzer e oa e kantref Mochnant.\nEno emañ eienenn ar stêr Tanad.\nIliz Pennant MelangellAozañ\nIliz Pennant Melangell\nDont a ra anv ar gêriadenn eus hini santez Melangell, ur santez eus ar VIvet kantved pe VIIvet kantved, patronez ar barrez. Hervez ar vojenn e oa un Iwerzhonadez, merc'h d'ur roue. Tec'het e oa evit chom hep dimeziñ, ha deuet e oa da Bowys da vezañ penitiourez. E Cwm Pennant e oa o chom. Un deiz e teuas Brochwel (Brochfael), roue Powys (marteze Brochwel Ysgithrog) da chaseal er saonenn. Leuskel a reas e chas war-lerc'h ur c'had ac'h eas da guzhat dindan sae Melangell. Skoet e voe spered Brochwel ma roas dezhi douar ar saonenn, anvet diwar neuze Pennant Melangell. Ha Melangell a grouas neuze ul leandi bihan ma oa abadez.\nAdtapet diwar « https://br.wikipedia.org/w/index.php?title=Pennant_Melangell&oldid=1659475 »\nDernière modification le 30 Eos 2015, à 22:23\nKemmoù diwezhañ degaset d'ar bajenn-mañ d'an 30 Eos 2015, da 22:23.


Sujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 02 Mar 2015, 22:45\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Mar 03 Mar 2015, 13:00\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 20:38\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 21:10\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 21:38\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 23:35\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 23:52\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:13\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:17\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:19\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:48\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 22:26\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 22:30\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Mar 2015, 15:39\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Mar 2015, 16:41\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:03\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:17\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:20\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:35\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:36\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:47\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 13:24\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 13:41\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 09 Mar 2015, 07:50\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 09 Mar 2015, 08:20


Viktor Kortchnoy - Wikipedia\nViktor Kortchnoy (Виктор Львович Корчной) a zo bet ganet d'an 23 a viz Meurzh 1931 e Leningrad (Unaniezh Soviedel).\nKorchnoi a-enep da Serper\nKuitaat a reas an Unaniezh Soviedel e 1976.\nMestrc'hoarier echedoù soviedat ha suis.\nGober a reas e studi war an istor e Leningrad ha tapout a reas e ziplom e 1954.\nKelennet e voe an echedoù dezhañ gant e dad pa oa seizh vloaz. E 1943 e emezelas e klub echedoù palez ar pionerioù e Leningrad. Kampion "junior" Unaniezh Soviedel e voe e 1947 ha 1948. Dont a reas da vout mestr e 1951. Dibabet e voe e 1952 evit kemer perzh e kampionad Unaniezh Soviedel. Mestr etrebroadel e teuas da vout e 1954, da lavaret eo unan eus gwellañ c'hoarerion er bed.\nPemp gwezh e voe kampion Unaniezh Soviedel, e 1960 e Leningrad da skouer. E 1976, e-pad un tournamant etrebroadel en Izelvroioù en Amsterdam e tivizas divroañ. Chomet oa e wreg hag e vab en Unaniezh Soviedel. Ar FIDE a skoazellas anezhe da gaout an aotre da zivroañ. En Izelvroioù e reas e annez da gentañ a-raok mont da Suis: e anv ar vro-mañ e kemer perzh en tournamantoù etrebroadel.\nGoude e zivroañ, Kevre Soviedel an Echedoù a c'hourc'hemennas d'ar vistri soviedat nac'h kemer perzh en tournamantoù pa vefe pedet Korchnoi. Padout a reas betek 1984: asantiñ a reas dilezel en ur bartienn bet gounezet gantañ a-enep da Garry Kasparov, en eskemm da vout pedet en tournamantoù da zont gant mistri soviedat . Asantet e voe d'ar marc'had. Koll a reas Korchnoi a-enep da Garry Kasparov: 4/7.\n50 lec'hiadur a-bouez en e bartiennoù (saozneg)\nAdtapet diwar « https://br.wikipedia.org/w/index.php?title=Viktor_Kortchnoy&oldid=1856883 »\nDernière modification le 18 Du 2019, à 10:21\nKemmoù diwezhañ degaset d'ar bajenn-mañ d'an 18 Du 2019, da 10:21.